open-index/open-wikipedia-markdown huggingface dataset:
അടയ്ക്കാമണിയൻ

ആസ്റ്ററേസീ സസ്യകുടുംബത്തിലെ ഒരു കുറ്റിച്ചെടിയാണ് **അടയ്ക്കാമണിയൻ**. .

## വിതരണം
കേരളത്തിൽ അങ്ങോളമിങ്ങോളം വയലുകളിലും വരമ്പുകളിലും ധാരാളമായി വളരുന്നു. ഈർപ്പത്തിന്റെ സാന്നിധ്യം ആവശ്യമാണ്‌. 
## രസാദി ഗുണങ്ങൾ
*രസം			:കടു, തിക്തം
*ഗുണം		:രൂക്ഷം, ലഘു, തീക്ഷ്ണം
*വീര്യം			:ഉഷ്ണം
*വിപാകം		:കടു

## ഔഷധയോഗ്യ ഭാഗം
സമൂലം

## വിവരണം
അരമീറ്ററോളം ഉയരമുണ്ട്.

## കുറിപ്പുകൾ
* ഔഷധഉപയോഗങ്ങൾ ഒന്നും ശാസ്ത്രീയമായി തെളിയിച്ചവ ആകണമെന്നില്ല.

 
ഔഷധമാത്ര - ചൂർണ്ണം - 3 മുതൽ 5 ഗ്രാം വരെ. തൈലം - 1 മുതൽ 2 തുളളി വരെ. മൂത്രതടസ്സം മാറ്റുവാൻ - 4 മുതൽ 6 തുളളിവരെ.
കൂടുതൽ വിവരങ്ങൾ -
**ഹപുഷ്പാ കടു തിക്തോഷ്ണാ ഗൂരൂവാതവലാ സജിത്*
*പ്രദരോദരവീട് ബന്ധ ശുലഗുൽമാർശസാം ഹിതാ.*   - രാജനിഘണ്ടു. 
**ഹപുഷ്പാ തൂവരാ തിക്താ കടുഷ്ണാ ദീപനി ഗൂരൂ*
*ഗ്രഹണി ഗൂല്മാ ശുലാർശോ വാതപിത്തോദരാപഹാ*  - രാജനിഘണ്ടു.
*ഗർഭിണികൾ നിരന്തരമായി ഉപയോഗിച്ചാൽ ഗർഭപാതമുണ്ടാകും.
*കേരളത്തിൽ ഉപയോഗിക്കുന്ന സുര്യകാന്തികൂലത്തിൽപ്പെട്ട സ്ഫീറാന്തസ് ഇൻസിക്കസ് ലീൻ എന്ന സസ്യത്തിൻറ രസാദിഗൂണങ്ങൾ -
രസം - തിക്തം, കടു.
ഗൂണം - ലഘു, രൂക്ഷം.
വീര്യം - ഉഷ്ണം.
വിപാകം - കടു. 
*വിശ്വവിജ്ഞാനകോശത്തിൽ അടയ്ക്കാമണിയൻ എന്ന ഈ സസ്യത്തെ വിവരിക്കുന്നത് ഇങ്ങനെയാണ് - ഇത് സൂര്യകാന്തികൂലത്തിൽപ്പെട്ട ഔഷധിയാണ്. ചെടിയ്ക്ക് ആകെ ശക്തിയായ ഗന്ധമുണ്ട്. അരമീറ്റർ ഉയരത്തിൽ വളരൂന്നു. ഈ ചെടിയുടെ ഇലകൾ ഒന്നിടവീട്ടുളള മുട്ടുകളിൽ കാണപ്പെടുന്നു. ഇലടുടെ വക്ക് പല്ലുകൾ പോലെ പലതായി ഭാഗിച്ചാണ് ഇരിക്കുന്നത്. ഇലഞെട്ട് കാണ്ധത്തോട് ചേരുന്ന ഭാഗം ചിറകുകൾ പോലെയാണ്. 
*ഭാഷനാമങ്ങൾ - സംസ്കൃതം - മുണ്ധി, ഭിക്ഷു, തപോധന. 
ഹിന്ദി - ഗോരസ്, മുണ്ധീ.
തമിഴ് - വിഷ്ണുകരരണ്ടയ്.
*ഭാവപ്രകാശനിഘണ്ടുവിൽ രണ്ട് തരം ഹപുഷയെപ്പറ്റി പറയുന്നു. വിസ്രഗന്ധാ, പലാശീ എന്നൊക്കെ നാമങ്ങൾ ഉളളതുകാരണം മാംസത്തിെൻറ ഗന്ധമായും രൂപമായും ഈ സസ്യത്തിന് സാദൃശ്യമുണ്ട്.  
*ഈ സസ്യം സന്ദിഗ്ദ്ധദ്രവ്യമാണ്.

## അവലംബം
 
*ഔഷധസസ്യങ്ങൾ - ഡോ. എസ് .നേശമണി

## പുറത്തേക്കുള്ള കണ്ണികൾ
ഫ്ലവേഴ്സ് ഒഫ് ഇൻഡ്യ

വിഭാഗം:ഔഷധസസ്യങ്ങൾ

വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:കേരളത്തിലെ സസ്യജാലം
ബോക്സൈറ്റ്

thumb|ബോക്സൈറ്റ് ഒരു പെനിയോടൊപ്പം
thumb|ബോക്സൈറ്റ് കല്ലിനോടൊപ്പം

അലുമിനിയത്തിന്റെ പ്രധാന അയിരുകളിൽ ഒന്നാണ്‌ **ബോക്സൈറ്റ്**. ഗിബ്സൈറ്റ് (Al(OH)3), ബൊഹമൈറ്റ്γ-AlO(OH) , ഡയാസ്പോസ് α-AlO(OH), എന്നിവയും, ഇരുമ്പിന്റെ ഓക്സൈഡുകളായ ഗോഥൈറ്റ്, ഹെമറ്റൈറ്റ്, കളിമൺ ലവണമായ (മിനറൽ) കയോലിനൈറ്റ്, വളരെ ചെറിയ അളവിൽ അനറ്റേസ് (TiO2) എന്നിവയും ചേർന്നാണ്‌ സാധാരണയഅയി ബോക്സൈറ്റ് കാണപ്പെടുന്നത്. 1821-ൽ പിയറേ ബെർതിയെ ഫ്രാൻസിലെ ലെ ബൗ-ദ-പ്രൊവാൻസിൽ (Les Baux-de-Provence) കണ്ടെത്തിയ ഇതിന്‌ സ്ഥലനാമത്തിനു സദൃശമായ ബോക്സൈറ്റ് എന്ന നാമം സിദ്ധിച്ചു.

## ഉല്പ്പാദനം
ബ്രിട്ടീഷ് ജിയോളജിക്കൽ സർ‌വേയുടെ കണക്കുകൾ പ്രകാരം 2005-ൽ ഓസ്ട്രേലിയ ബോക്സൈറ്റ് ഉല്പാദനത്തിൽ ഒന്നാം സ്ഥാനത്ത് നിൽക്കുന്നു. ആഗോള തലത്തിലെ ഉല്പ്പാനത്തിന്റെ മൂന്നിലൊന്ന് ഓസ്ട്റേലിയയുടെ സംഭാവനയാണ്‌. ബ്രസീൽ, ചൈന, ഗിനിയ എന്നീ രാജ്യങ്ങൾ ഒസ്ട്രേലിയക്കു പിന്നിൽ സ്ഥാനം പിടിച്ചിരിക്കുന്നു.

## ശുദ്ധീകരണം - അലൂമിന( Al2O3 ) നിർമ്മാണം ( ബയർ പ്രക്രിയ )
ബോക്സൈറ്റ്, സോഡിയം ഹൈഡ്രോക്സൈഡ് എന്ന ക്ഷാരത്തിൽ അലിയിച്ച് ലായനിയാക്കുന്നു. (150-200&nbsp;°C ). ബോക്സൈറ്റിലെ മാലിന്യങ്ങൾ ഖരാവസ്ഥയിൽ (റെഡ് മഡ് ) അടിയുന്നു.

ഗിബ്സൈറ്റ്: Al(OH)3 + Na+ + OH- ---> Al(OH)4- + Na+
ബൊഹമൈറ്റ്, ഡയാസ്പോസ്: AlO(OH) + Na+ + OH - + H2O ---> Al(OH)4- + Na+

ഈ ലായനി പിന്നീട് സ്വാംശീകരണത്തിന് വിധേയമാക്കുകയും ചെയ്യുന്നു.

Al(OH)4- + Na+ ---> Al(OH)3 + Na+ + OH-

ഇങ്ങനെ കിട്ടുന്ന ഉല്പന്നം പിന്നീട് കാൽസിനേഷന് (1100&nbsp;°C). വിധേയമാക്കുന്നു. ഇതോടെ വെളുത്ത പൊടി രൂപത്തിലുള്ള അലൂമിനിയം ഓക്സൈഡ് (അലൂമിന) ലഭിക്കുന്നു.

2Al(OH)3 ---> Al2O3 + 3H2O

## പുറത്തേക്കുള്ള കണ്ണികൾ
* യു.എസ്.ജി.എസ് പേജ് 
*മിനറൽ ഇൻഫർമേഷൻ ഇൻസ്റ്റിറ്റ്യൂട്ട് 
*ഗിനിയയിലെ ബോക്സൈറ്റ് 

വർഗ്ഗം:അലൂമിനിയം
വർഗ്ഗം:അലൂമിനിയം അയിരുകൾ
വർഗ്ഗം:അവസാദശിലകൾ
അഷ്ടവർഗ്ഗം

പുരാതനമായ ആയുർ‌വേദഗ്രന്ഥങ്ങളിൽ പ്രതിപാദിക്കപ്പെട്ടിട്ടുള്ളതും ച്യവനപ്രാശം മുതലായ ഔഷധങ്ങളിലുപയോഗിക്കുന്നതും അത്ര സുലഭമല്ലാത്തതുമായ എട്ട് ഔഷധസസ്യങ്ങളുടെ സമാഹാരമാണ് ‍**അഷ്ടവർഗ്ഗം**. ഇതിലെ ചേരുവകൾ ദുർലഭമായതിനാൽ അവയ്ക്ക് പകരമായി ഏകദേശം അത്രയും ഗുണങ്ങൾ ഉള്ളതും സുലഭമായി ലഭിക്കുന്നതുമായ ഔഷധസസ്യങ്ങൾ ഉപയോഗിച്ച് ഔഷധങ്ങൾ നിർ‍മ്മിക്കുന്നു.

## അഷ്ടവർഗ്ഗത്തിലെ അംഗങ്ങൾ
*ജീവകം(*Malaxis acuminata*)
*ഇടവകം(*Microstylis muscifera*)
*മേദാ(*Polygonatum verticillatum*)
*മഹാമേദാ(*Polygonatum cirrhifolium*)
*കാകോളി(*Roscoea procera*)
*ക്ഷീരകാകോളി(*Lilium polphyllum*)
*ഋദ്ധി(*Habenaria edgeworthii *)
*വൃദ്ധി(*Habenaria intermedia*)

ജീവകത്തിനും ഇടവകത്തിനും പകരമായി ചിറ്റമൃത്, പാൽമുതക്ക് എന്നിവ ചേർക്കുന്നു. പാൽമുതക്ക് ലഭ്യമല്ല എങ്കിൽ അതിനുപകരമായി ശതാവരി ഉപയോഗിക്കാം. മേദാ, മഹാമേദാ തുടങ്ങിയവയ്ക്ക് പകരമായും ശതാവരി ഉപയോഗിക്കുന്നു. കാകോളി, ക്ഷീരകാകോളി എന്നിവയ്ക്ക് പകരമായി അമുക്കുരം ഉപയോഗിക്കുന്നു. അതുപോലെ ഋദ്ധി, വൃദ്ധി എന്നിവയ്ക്ക് പകരമായി കുറുന്തോട്ടി, പന്നിക്കിഴങ്ങ് എന്നിവയും ഉപയോഗിക്കാം. ഋദ്ധി, വൃദ്ധി എന്നിവയിൽ ഏതെങ്കിലും ഒന്ന് ചേർത്താൽ രണ്ടിന്റേയും ഗുണം ലഭിക്കും എന്നും ഭാവപ്രകാശത്തിൽ രേഖപ്പെടുത്തിയിരിക്കുന്നു..

## അവലംബം


വർഗ്ഗം:സംഖ്യാശബ്ദവിജ്ഞാനം
വിഗതകുമാരൻ

ആദ്യത്തെ മലയാളചലച്ചിത്രം ആണ്***വിഗതകുമാരൻ*** (ഇംഗ്ലീഷ്:Vigathakumaran).  1928 നവംബർ 7-നാണ് ഈ ചിത്രം പുറത്തിറങ്ങിയത്. ഇതൊരു നിശ്ശബ്ദചിത്രം ആയിരുന്നു. രചന, സംവിധാനം, നിർമ്മാണം എന്നിവ നിർവ്വഹിച്ചതും ചിത്രത്തിലെ നായകവേഷത്തിൽ അഭിനയിച്ചതും ജെ.സി. ദാനിയേൽ ആണ്. പി.കെ. റോസി ഇതിലെ നായികാകഥാപാത്രത്തെ അവതരിപ്പിച്ചു.

## കഥ
നാട്ടിലെ ഒരു ധനികന്റെ മകനായ ചന്ദ്രകുമാറിനെ ബാല്യകാലത്തിൽ വില്ലനായ ഭൂതനാഥൻ 'കൊളംബോയിലേക്ക് തട്ടിക്കൊണ്ടുപോകുന്നു. തങ്ങളുടെ മകനെ കണ്ടുപിടിക്കാനുള്ള അച്ഛനമ്മമാരുടെ പ്രയത്നം നിഷ്ഫലം ആവുകയും ചന്ദ്രകുമാർ അവിടെ തോട്ടം തൊഴിലാളിയാവുകയും ചെയ്യുന്നു. അവന്റെ മുതലാളിയായ ബ്രിട്ടീഷുകാരന് അവനെ ഇഷ്ടപ്പെടുകയും തുടർന്ന് അവൻ സൂപ്രണ്ട് പദവിയിൽ എത്തിച്ചേരുകയും ചെയ്യുന്നു.  അതെ സമയം ചന്ദ്രകുമാറിന്റെ ഒരു അകന്ന ബന്ധുവായ ജയചന്ദ്രൻ കൊളംബോയിലേ<nowiki/>ക്ക് എത്തുന്നു. ഭൂതനാഥൻ അയാളെ കൊള്ളയടിക്കുന്നു. അവിടെ ഏകനായിപ്പോയ അയാൾ ചന്ദ്രകുമാറുമായി പരിചയപ്പെടുകയും അവർ സുഹൃത്തുക്കളായി മാറുകയും ചെയ്യുന്നു. അവർ തിരുവനന്തപുരത്ത് തിരിച്ചെത്തുന്നു. അവിടെവച്ച് ജയചന്ദ്രൻ ചന്ദ്രകുമാറിന്റെ സഹോദരി സരോജവുമായി പ്രണയത്തിൽ ആകുന്നു. സരോജത്തെ തട്ടിക്കൊണ്ടു പോകാനുള്ള ഭൂതനാഥന്റെ ശ്രമത്തെ ഇരുവരും ചേർന്നു നിഷ്ഫലമാക്കുന്നു. ചന്ദ്രകുമാറിന്റെ മുതുകിലെ ഒരു കറുത്ത മറുക് യാദൃശ്യമായി   കാണുന്ന സരോജം, ചന്ദ്രകുമാർ തന്റെ കളഞ്ഞുപോയ സഹോദരനാണെന്നു തിരിച്ചറിയുന്നു. ജയചന്ദ്രൻ സരോജത്തെ വിവാഹം കഴിക്കുന്നു. എല്ലാവരും സന്തോഷമായി കഴിയുന്നു.

## അഭിനേതാക്കൾ
* ജെ.സി. ദാനിയേൽ – ചന്ദ്രകുമാർ
* റോസി – സരോജം
* ജോൺസൺ – ഭൂതനാഥൻ
* സുന്ദർ രാജ് – ചന്ദ്രകുമാറിന്റെ ചെറുപ്പം
## നിർമ്മാണവും വിവരങ്ങളും

വിദ്യാഭ്യാസത്തിനുശേഷം ചലച്ചിത്ര സാങ്കേതികവിദ്യ പഠിക്കാൻ മദ്രാസിലേക്ക് പോയ ദാനിയേലിന് അവിടുത്തെ സ്റ്റുഡിയോകളിൽ പ്രവേശിക്കാൻ പോലും അനുമതി ലഭിച്ചില്ല. തുടർന്ന് മുംബൈയിൽ എത്തി അദ്ദേഹം ചലച്ചിത്രസംവിധാനം പഠിച്ചു. അവിടെനിന്നും തിരുവനന്തപുരത്തെത്തിയ ദാനിയേൽ വിഗതകുമാരന്റെ അണിയറ പ്രവർത്തനങ്ങൾ ആരംഭിച്ചു. നെയ്യാറ്റിൻകരക്കു സമീപം പനച്ചമൂട് എന്ന സ്ഥലത്ത് സ്വന്തമായുണ്ടായിരുന്ന 100 ഏക്കർ സ്ഥലം വിറ്റാണ് അദ്ദേഹം സിനിമക്കു വേണ്ടി പണം സ്വരൂപിച്ചത്. സംസ്ഥാനത്തെ ആദ്യത്തെ സിനിമാ സ്റ്റുഡിയോ ആയ ട്രാവൻകൂർ നാഷണൽ പിക്ചേഴ്സിന് തിരുവനന്തപുരത്ത് അദ്ദേഹം തുടക്കം കുറിച്ചു. നാലു ലക്ഷത്തോളം രൂപ ചെലവിട്ടാണ് ചിത്രം പൂർത്തിയാക്കിയത്. രണ്ടുതവണ സിലോണിൽ പോയും ചിത്രീകരണം നടത്തുകയുണ്ടായി . തിരുവന്തപുരത്ത് പി.എസ്.സി. ഓഫീസിനു സമീപം അഭിഭാഷകനായ നാഗപ്പൻനായരുടെ വസതിയായിരുന്നു പ്രധാന ലൊക്കേഷൻ.

1930 നവംബർ 7 ന് വൈകുന്നേരം 5.30 നു് പ്രസിദ്ധ അഭിഭാഷകൻ മള്ളൂർ ഗോവിന്ദപ്പിള്ള തിരുവനന്തപുരം ക്യാപ്പിറ്റോൾ തിയേറ്ററിൽ ആദ്യ പ്രദർശനം ഉദ്ഘാടനം ചെയ്തു 23ന്  നാഗർകോവിൽ പയനിയർ തിയേറ്ററിലും വിഗതകുമാരൻ പ്രദർശിപ്പിക്കുകയുണ്ടായി. തിരുവനന്തപുരത്ത് കളിച്ചശേഷം ഫിലിംപെട്ടി ആലപ്പുഴയിൽ കൊണ്ടുവന്നു. ആലപ്പുഴ പൂപ്പള്ളി 'സ്റ്റാർ തിയേറ്ററി'ലാണ് ചിത്രം പ്രദർശിപ്പിച്ചത്. രക്ഷിതാക്കളെ വേർപിരിഞ്ഞ ഒരു കുട്ടിയുടെ ജീവിതമായിരുന്നു കഥാതന്തു. ദാനിയേലിന്റെ മകൻ സുന്ദർ തന്നെയായിരുന്നു ചിത്രത്തിലെ നായകൻ.

ആയോധനകലകളോടുള്ള ദാനിയലിന്റെ ആഭിമുഖ്യം മൂലം ചിത്രത്തിൽ കളരിപ്പയറ്റ് രംഗങ്ങൾ ഏറെയുണ്ടായിരുന്നു. സവർണമേധാവിത്വമുള്ള സമയത്ത് അവർണ സ്ത്രീ നായികയായി അഭിനയിക്കുന്നതു കണ്ട് യഥാസ്ഥിതികരായ പ്രേക്ഷകർ രോഷാകുലരായി. അങ്ങനെ വിഗതകുമാരന്റെ ആദ്യ പ്രദർശനം തന്നെ അലങ്കോലപ്പെട്ടു. ഇളയമകൻ ഹാരിസ് തന്റെ ആറാം വയസ്സിൽ കളിക്കിടയിൽ ഫിലിം തീയിട്ടു നശിപ്പിച്ചതിനാൽ ചിത്രത്തിന്റെ പ്രിന്റ് ലഭ്യമല്ല.

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:1928-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
നവംബർ 17

ഗ്രിഗോറിയൻ കലണ്ടർ പ്രകാരം **നവംബർ 17** വർഷത്തിലെ 321-ാം ദിനമാണ്‌ (അധിവർഷത്തിൽ 322). വർഷത്തിൽ 44 ദിവസം ബാക്കി.

## ചരിത്രസംഭവങ്ങൾ

* 1511 - സ്പെയിനും ഇംഗ്ലണ്ടും ഫ്രാൻസിനെതിരെ സഖ്യമുണ്ടാക്കി
* 1558 - ബ്രിട്ടീഷ് റാണി മേരി -I അന്തരിച്ചു. എലിസബത്ത് - I അധികാരമേറ്റു.
* 1820 - ക്യാപ്റ്റൻ നഥാനിയേൽ പാമർ അന്റാർട്ടിക്കയിൽ കാലുകുത്തിയ ആദ്യ അമേരിക്കക്കാരനായി. 
* 1831 - ഇക്വഡോറും വെനിസ്വേലയും ഗ്രേറ്റർ കൊളംബിയയിൽ നിന്നും വേർപെട്ട് സ്വതന്ത്രമായി.
* 1855 - ഡേവിഡ് ലിവിങ്സ്റ്റൺ വിക്ടോറിയ വെള്ളച്ചാട്ടം കാണുന്ന ആദ്യ യൂറോപ്യനായി.
* 1869 - ഈജിപ്തിൽ മെഡിറ്ററേനിയൻ കടലും ചെങ്കടലും തമ്മിൽ ബന്ധിപ്പിക്കുന്ന സൂയസ് കനാൽ ഉദ്ഘാടനം ചെയ്തു.
* 1950 - പതിനാലാമത്തെ ദലൈ ലാമ ആയ ടെൻ‌സിൻ ഗ്യാറ്റ്‌സോ തന്റെ പതിനഞ്ചാമത്തെ വയസ്സിൽ റ്റിബറ്റ്യൻ തലവനായി.
* 2003 - ആർനോൾഡ് ഷ്വാറ്റ്സെനഗർ കാലിഫോർണിയയുടെ ഗവർണ്ണറായി.



## ജന്മദിനങ്ങൾ
* 0009 - സി.ഇ.വെസ്‌പാസിയൻ - (റോമൻ ചക്രവർത്തി)
* 1925 - റോക്ക് ഹഡ്സൺ - (നടൻ)
* 1937 - പീറ്റർ കുക്ക് - (ഹാസ്യനടൻ)
* 1944 - ഡാനി ഡെവിറ്റോ - (നടൻ, സംവിധായകൻ)
* 1966 - ജെഫ് ബൿളി - (സംഗീതജ്ഞൻ)
* 1986 - ആരോൺ ഫിഞ്ച് - (ക്രിക്കറ്റ് കളിക്കാരൻ)

## ചരമവാർഷികങ്ങൾ
* 1929 - ജർമ്മൻ-അമേരിക്കൻ ഗണിതശാസ്ത്രജ്ഞനായ ഹെർമൻ ഹോളറിത്
* 1558 - ക്യൂൻ മേരി ഒന്ന് - ( ഇംഗ്ലണ്ട് രാജ്ഞി)
* 1917 - അഗസ്റ്റി റോഡിൻ - (ശിൽ‌പ്പി)

## മറ്റു പ്രത്യേകതകൾ

വർഗ്ഗം:നവംബർ 17
സപ്തധാതുക്കൾ

ശരീരത്തെ നിലനിർത്തുന്ന കഫം,രക്തം,മാംസം,മേദസ്സ്,അസ്ഥി,മജ്ജ,ശുക്ലം എന്നീ ഏഴ് വസ്തുക്കളെയാണ് ആയുർവേദത്തിൽ **സപ്തധാതുക്കൾ** എന്നു പറയുന്നത്. ഇവ ഏതെങ്കിലും കാരണം കൊണ്ട് ദുഷിക്കുമ്പോൾ ഇവയിൽ ശക്തിരൂപത്തിൽ സ്ഥിതിചെയ്യുന്ന ത്രിദോഷങ്ങളും ദുഷിക്കും. ഇങ്ങനെ ദോഷങ്ങളെ ദുഷിപ്പിക്കുന്നത് എന്ന അർത്ഥത്തിൽ ഇവയെ ദൂഷയങ്ങൾ എന്നും പറയുന്നു

വർഗ്ഗം:ആയുർവേദം
തകഴി (വിവക്ഷകൾ)

തകഴി എന്ന വാക്ക് ഇവയിൽ ഏതിനെയും വിവക്ഷിക്കാം.
*തകഴി - ആലപ്പുഴ ജില്ലയിലെ ഒരു ഗ്രാമം
*തകഴി ശിവശങ്കരപ്പിള്ള - പ്രശസ്ത സാഹിത്യകാരനായ തകഴിയെ ഇങ്ങനെയും വിളിക്കാറുണ്ട്
*തകഴി നിയമസഭാമണ്ഡലം- 1957ൽ നിലവിലിരുന്ന നിയമസഭാമണ്ഡലം
സൈഫുറഹ്മാൻ അൽ മുബാറക്പുരി

പ്രവാചകൻ മുഹമ്മദ് നബിയുടെ ജീവചരിത്ര ഗ്രന്ഥങ്ങളിൽ പ്രമുഖ ഗ്രന്ഥമായ "The Sealed Nectar" ( al-Raheeq Al-Makhtum)എന്ന ഗ്രന്ഥത്തിൻറെ കർത്താവ്.

## ജീവിത രേഖ
1942 ൽ ഉത്തരേന്ത്യയിലെ ഹുസൈനാബാദ് എന്ന ഗ്രാമത്തിൽ ജനനം. സൈഫുറഹ്മാൻ ബിൻ അബ്ദുള്ള ബിൻ മുഹമ്മദ് അക്ബർ ബിൻ മുഹമ്മദ് അലി എന്നാണ്‌ പൂർണനാമം. മദ്രസ അറബിയ ദാറുൽ തഹ് ലീം മുബാറക്പുർ എന്ന സ്ഥാപനത്തിൽ നിന്നും അറബി, പേർഷ്യൻ ഭാഷകളിൽ പ്രാവീണ്യം നേടി. 1954 ൽ മദ്രസ ഇഹ് യാഹുൽ ഉലൂം മുബാറക്പുരിൽ അറബി സാഹിത്യത്തിൽ ഉപരിപഠനം, 1956 ൽ 'ഫയിദെ-ആം' മദ്രസയിൽ(Madrasa "Faid-e-Aam") തുടർപഠനം,
സൗദി അറേബ്യയിലെ മദീന യൂണിവേഴ്സിറ്റിയിൽ 1988 ൽ പ്രവാചക ജീവചരിത്രത്തിൽ റിസേർച്ച്. ‘*മഹദ്ദിസ്* ’ ഉർദു മാഗസിൻ മുഖ്യപത്രാധിപർ,2006 ൽ മരണം

## പ്രധാ‍ന ഗ്രന്ഥങ്ങൾ
# The Sealed Nectar
# When the Moon Split
# History of Makkah alMukarramah
# History of Medinah alMunawwarah
# Abridged Tafsir Ibn Kathir
## പുറം കണ്ണികൾ
* Publisher and authors official biography 
* The Sealed Nectar 

വർഗ്ഗം:ജീവചരിത്രം
വർഗ്ഗം:1943-ൽ ജനിച്ചവർ
കെ.കെ. കുഞ്ചുപിള്ള

തിരുവിതാംകൂറിലെ സ്വാതന്ത്ര്യസമരരംഗത്ത് ത്യാഗോജ്ജ്വലമായ പ്രവർത്തനം കൊണ്ട് ഉന്നതസ്ഥാനീയനായ നേതാവായിരുന്നു **കെ.കെ.കുഞ്ചുപിള്ള** (മേയ് 4, 1893  -  ഏപ്രിൽ 26, 1945). സ്റ്റേറ്റ് കോൺഗ്രസ് നിലവിൽ വന്നതു മുതൽ തന്റെ ജീവിതാവസാനം വരെ ആ പ്രസ്ഥാനത്തി്‌ ശക്തിയും ചൈതന്യവും പകർന്ന ക്രാന്തദർശിയായ നേതാവായാണ്‌ പലരും അദ്ദേഹത്തെ കണക്കാക്കുന്നത്. അദ്ദേഹമെഴുതിയ "പൗരബോധമുള്ളവരേ വഞ്ചിമാതിൻ തനയരേ" എന്നാരംബിക്കുന്നു വഞ്ചിപ്പാട്ട് രീതിയിലുള്ള സമരഗാനം പ്രസിദ്ധമായിരുന്നു.

## ജീവചരിത്രം

## അവലംബങ്ങൾ


വർഗ്ഗം:1893-ൽ ജനിച്ചവർ
വർഗ്ഗം: 1945-ൽ മരിച്ചവർ
വർഗ്ഗം:മേയ് 4-ന് ജനിച്ചവർ
വർഗ്ഗം:ഏപ്രിൽ 26-ന് മരിച്ചവർ
പായൽ

thumb|250px|കുളത്തിൽ കാണപ്പെടുന്ന പായൽ

ജലാശയങ്ങളിൽ കാണപ്പെടുന്നതും,വളരെപ്പെട്ടെന്ന് വളരുകയും,വ്യാപിക്കുകയും ചെയ്യുന്ന ആൽഗകളെയാണ്‌ **പായൽ** എന്നു പറയുന്നത്. ഇംഗ്ലീഷിൽ ഇതിനെ algal bloom അല്ലെങ്കിൽ marine bloom അല്ലെങ്കിൽ water bloom' എന്നറിയപ്പെടുന്നു. ശുദ്ധ ജലാശയങ്ങളിലും,സമുദ്ര ജലത്തിലും പായൽ കാണപ്പെടുന്നു. ഫൈറ്റോപ്ലാങ്‌ടൺ(phytoplankton) സ്പീഷീസിൽ പെടുന്ന ചില പായലുകൾ അവയുടെ പിഗ്മെന്റഡ് കോശങ്ങളുടെ ഉയർന്ന സാന്ദ്രത കാരണം ശുദ്ധജലത്തിന്റെ നിറം മാറ്റുന്നതിനു(discoloration of the water) വരെ കാരണമാകുന്നു.
ആഫ്രിക്കൻ പായൽ, കുളവാഴ എന്നീ ഇനങ്ങളാണ് കേരളത്തിൽ കാണപ്പെടുന്ന പ്രധാന ഇനങ്ങൾ. ഇവ കൂടാതെ മറ്റ് പല ഇനങ്ങളും കാണപ്പെടുന്നുണ്ട്. ജലഗതാഗതം, മത്സ്യസമ്പത്ത് എന്നിവക്ക് പായലുകൾ വൻ ഭീഷണിയാണ്. 

കുട്ടനാട്ടിലെ നിരവധി തോടുകൾ പായൽ നിറഞ്ഞതു മൂലം ഗതാഗതയോഗ്യമല്ലാതായിത്തീർന്നിട്ടുണ്ട്. പായൽ മൂലം ഒഴുക്ക് നിലക്കുന്ന ജലത്തിൽ കൊതുകുകൾ മുട്ടയിട്ട് പെരുകുന്നതിനും പകർച്ചവ്യാധികൾ വ്യാപിക്കുന്നതിനും ഇടയാക്കുന്നു. വളർത്തു മത്സ്യമായ  തിലാപ്പിയ ആൽഗകളെ ആഹാരമാക്കാറുണ്ട്. അതിനാൽ പായൽ നിയന്ത്രണത്തിന് വേണ്ടി പല  ജലാശയങ്ങളിൽ തിലാപ്പിയ വളർത്താറുണ്ട്. മറ്റൊന്ന് ഗ്രാസ് കാർപ്പ്‌ മത്സ്യമാണ്. ഇവ കള സസ്യങ്ങളെ തിന്ന് നശിപ്പിക്കാറുണ്ട്. 

## വിവിധതരം പായലുകൾ

* ആഫ്രിക്കൻ പായൽ
* കുളവാഴ

## ചിത്രശാല


File:Algal_Bloom_-_പായൽ_01.JPG|പായൽ
File:Algal_Bloom_-_പായൽ_02.JPG|ചണ്ടി
File:Algal_Bloom_-_പായൽ_03.JPG|പായൽ
File:Algal_Bloom_-_പായൽ_07.JPG|ചണ്ടി
പ്രമാണം:River algae Sichuan.jpg|സിച്ചുവാനിലെ പുഴയിലെ പായൽ. 
File:കായലിലൂടെ ഒഴുകിവരുന്ന പായൽ.jpg|കൊച്ചിയിൽ കായലിലൂടെ ഒഴുകിവരുന്ന പായൽ.



## അവലംബം


വർഗ്ഗം:കളകൾ
വർഗ്ഗം:ആൽഗകൾ
റഹ്‌മാൻ (വിവക്ഷകൾ)

റഹ്‌മാൻ എന്ന വാക്ക് ഇവയിൽ ഏതിനെയും വിവക്ഷിക്കാം.
*റഹ്‌മാൻ - ഖുറാനിലെ അൻപത്തി അഞ്ചാം അദ്ധ്യായം
*റഹ്‌മാൻ (നടൻ) - ദക്ഷിണേന്ത്യൻ ചലച്ചിത്ര താരം റഹ്‌മാൻ
*എ.ആർ. റഹ്‌മാൻ - സംഗീതജ്ഞൻ

അർറഹ്മാൻ

വിശുദ്ധ ഖുർആനിൽ 57 തവണ ആവർത്തിച്ച,

അല്ലാഹുവിനെ മാത്രം വിശേഷിപ്പിക്കാവുന്ന നാമമാണ് അർറഹ്മാൻ. റഹീം പോലെയുള്ള നാമങ്ങളാൽ മനുഷ്യരെയും വിശേഷിപ്പിക്കാം. ഒരാളെക്കുറിച്ച്  رجل رحيم എന്ന് പറയാം. എന്നാൽ رجل رحمان എന്ന് പറയാൻ പാടില്ല.വിശാലമായ കാരുണ്യത്തിൻ്റെ ഉടമ എന്നാണ് ഇതിൻ്റെ അർത്ഥം. ശൈഖ് ബ്നു അസീമയ്നി പറഞ്ഞു: " അർറഹ്മാൻ എന്നാൽ കാരുണ്യം നിറഞ്ഞ് നിൽക്കുന്നവൻ എന്നാണ്. കാരണം فَعْلان എന്ന രൂപം അറബി ഭാഷയിൽ നിറവിനെയും മികവിനെയും  അറിയിക്കുന്നു. ദേഷ്യം ധാരാളമുള്ളയാളെ رجل غضبان എന്ന് പറയാറുണ്ട് ". റഹീം എന്ന നാമം റഹ്മാനിന് ശേഷമാണ് ഖുർആനിൽ വന്നിട്ടുള്ളത്. റഹ്മാൻ എന്നാൽ ഇഹത്തിൽ വിശ്വാസികൾക്കും നിഷേധികൾക്കും ഒരുപോലെ കാരുണ്യം ചെയ്യുന്നവനെന്നും റഹീം എന്നാൽ പരലോകത്ത് വിശ്വാസികൾക്ക് മാത്രം കാരുണ്യം ചെയ്യുന്നവനെന്നുമാണ് അർത്ഥമെന്ന വീക്ഷണമുണ്ട്.

അർറഹ്മാൻ എന്നൊരു അധ്യായം തന്നെ ഖുർആനിലുണ്ട്. ഇതിലെ ആദ്യ വാക്യം അർഹ്മാൻ എന്ന് മാത്രമാണ്. സഈദ് ബ്നു സുബൈർ പറഞ്ഞു: " മൂന്ന് സൂറകളുടെ തുടക്കത്തിലുള്ള വാക്യങ്ങൾ ചേർത്താൽ الرَّحْمَن എന്ന അല്ലാഹുവിൻ്റെ നാമം ലഭിക്കും: "الر" , " حم " ," ن ". ബിസ്മിയെ ഫാതിഹായിലെ ആദ്യ വാക്യമായി പരിഗണിച്ചാൽ

അല്ലാഹു എന്ന നാമത്തിന് ശേഷമുള്ള മുസ്ഹഫിലെ ആദ്യത്തെ ദൈവ നാമം അർറഹ്മാൻ ആണ്.  വിശുദ്ധ ഖുർആനിൽ കാരുണ്യവുമായി ബന്ധപ്പെട്ട 400 ൽ പരം പദങ്ങൾ കാണാം.   കാരുണ്യം, സ്നേഹം, വാത്സല്യം തുടങ്ങിയ ഗുണങ്ങളാണ് അല്ലാഹുവിൽ തിളങ്ങി നിൽക്കുന്നത് എന്ന് അല്ലാഹുവിൻ്റെ നാമങ്ങൾ പഠിച്ചാൽ ബോധ്യപ്പെടും. മനുഷ്യരും ഈ ഗുണം ആർജ്ജിക്കണമെന്നതിലേക്കാണ് ഇതിൻ്റെ സൂചന.

الراحمون يرحمهم الرحمن

(കാരുണ്യവാൻമാർക്കാണ് പരമകാരുണ്യകൻ കരുണ ചെയ്യുക) എന്ന നബിവചനവും ഇതിലേക്കാണ് വിരൽ ചൂണ്ടുന്നത്.

ഇസ്ലാമിൻ്റെ ഈ കാരുണ്യത്തിൻ്റെ മുഖം ലോകത്തിന് കാണിച്ച് കൊടുക്കൽ വിശ്വാസികളുടെ ബാധ്യതയാണ്.
നവംബർ 18

ഗ്രിഗോറിയൻ കലണ്ടർ പ്രകാരം **നവംബർ 18** വർഷത്തിലെ 322-ാം ദിനമാണ്‌ (അധിവർഷത്തിൽ 323). വർഷത്തിൽ 43 ദിവസം ബാക്കി.

## ചരിത്രസംഭവങ്ങൾ

* 1477 - വില്യം കാക്സ്റ്റൺ ഇംഗ്ലണ്ടിലെ ആദ്യത്തെ പുസ്തകം പ്രിന്റ് ചെയ്തു. 
* 1493 - ക്രിസ്റ്റഫർ കൊളംബസ് ഇന്നത്തെ പ്യൂർട്ടോറിക്കോ ആയിരുന്ന സ്ഥലം കടലിൽ നിന്നും ആദ്യമായി ദർശിച്ചു
* 1918 - ലാത്വിയ റഷ്യയിൽ നിന്നും സ്വതന്ത്രമായി
* 1993 - 21 രാഷ്ട്രീയ പാർട്ടികൾ ചേർന്ന് ദക്ഷിണാഫ്രിക്കയിൽ പുതിയ ഭരണഘടന അംഗീകരിച്ചു



## ജന്മദിനങ്ങൾ
* 1897 - നോബൽ സമ്മാന ജേതാവായ ബ്രിട്ടീഷ് ഭൗതികശാസ്ത്രജ്ഞൻ പാട്രിക്ക് ബ്ലാക്കറ്റിന്റെ ജന്മദിനം.
* 1906 - ക്ലോസ് മാൻ - (എഴുത്തുകാരൻ)
* 1939 -  മാർഗരറ്റ് അറ്റ്‌വുഡ് - (എഴുത്തുകാരി)
* 1946 - അലൻ ഡീൻ ഫോസ്റ്റർ - (എഴുത്തുകാരൻ)
* 1960 - കിം വിൽ‌ഡേ - (ഗായിക)
* 1984 - മലയാളി സിനിമാതാരം നയൻ താരയുടെ ജന്മദിനം.

## ചരമവാർഷികങ്ങൾ
* 1922 - മാർസൽ പ്രോസ്റ്റ് - (എഴുത്തുകാരൻ)
* 1976 - മാൻ റേ - (ഫോട്ടോഗ്രാഫർ, പെയ്‌ന്റർ)

## മറ്റു പ്രത്യേകതകൾ

വർഗ്ഗം:നവംബർ 18
നവംബർ 19

ഗ്രിഗോറിയൻ കലണ്ടർ പ്രകാരം **നവംബർ 19** വർഷത്തിലെ 323-ആം ദിനമാണ്‌ (അധിവർഷത്തിൽ 324). വർഷത്തിൽ 42 ദിവസം ബാക്കി.

## ചരിത്രസംഭവങ്ങൾ

* 1493 - ക്രിസ്റ്റഫർ കൊളംബസ് തലേ ദിവസം കണ്ട ദ്വീപിൽ കപ്പലിറങ്ങി. ആ സ്ഥലത്തിന്‌ സാൻ യുവാൻ ബാറ്റിസ്റ്റ്യൂട്ട എന്നു പേരിട്ടു. ഇന്നവിടം പോർട്ടോ റിക്കോ എന്നറിയപ്പെടുന്നു.
* 1816 - വാഴ്സോ സർ‌വകലാശാല സ്ഥാപിതമായി.
* 1916 - സാമുവൽ ഗോൾ‌ഡ്‌സ്മിത്തും എഡ്ഗാർ സെൽ‌വൈനും ചേർന്ന് ഗോൾഡ്‌വിൻ പിക്‌ച്ചേഴ്സ് സ്ഥാപിച്ചു. 
* 1946 - അഫ്ഘാനിസ്ഥാൻ, ഐസ്‌ലാന്റ്, സ്വീഡൻ എന്നീ രാജ്യങ്ങൾ ഐക്യരാഷ്ട്രസഭയിൽ ചേർന്നു.
* 1969 - പെലെ ആയിരം ഗോൾ തികച്ചു.
* 1994 - യു.എൻ. സുരക്ഷാ സമിതി, വിമത സെർബ് സേനയ്ക്കെതിരെ ബോബാംക്രമണം നടത്താൻ നാറ്റോയെ അധികാരപ്പെടുത്തുന്നു. 
* 1998 - മോണിക്ക ലെവിൻസ്കി കേസിൽ ബിൽ ക്ലിന്റന്റെ ഇമ്പീച്ച്മെന്റ് വാദം ആരംഭിച്ചു.
* 1998 - വിൻസന്റ് വാൻ ഗോഗിന്റെ *ദ പോർട്രെയ്റ്റ് ഓഫ് ആർട്ടിസ്റ്റ് വിതൗട്ട് ബിയേർഡ്* എന്ന ചിത്രം എഴുപത്തി ഒന്നര ദശലക്ഷം അമേരിക്കൻ ഡോളറിന്‌ ലേലം ചെയ്യപ്പെട്ടു.


## ജന്മദിനങ്ങൾ
* 1600 - ചാൾസ് ഒന്നാമൻ - (ഇംഗ്ലണ്ട് രാജാവ്)
* 1917 - മുൻ ഇന്ത്യൻ പ്രധാനമന്ത്രി  ഇന്ദിരാഗാന്ധിയുടെ ജന്മദിനം.
* 1922 - സംഗീത സം‌വിധായകൻ സലിൽ‍ ചൗധരിയുടെ ജന്മദിനം
* 1942 - പ്രശസ്ത വസ്ത്ര നിർമാതാവായ കല്‌വിൻ ക്ലീന്റെ ജന്മദിനം.
* 1961 - മെഗ് റ്യാൻ - (നടി)
* 1962 - ജൂഡി ഫോസ്റ്റർ - (നടി)
* 1975 - സുസ്മിത സെന്നിന്റെ ജന്മദിനം

## ചരമവാർഷികങ്ങൾ
* 1828 - ഫ്രാൻസ് ഷുബെർട്ട് - (സംഗീതം ചിട്ടപ്പെടുത്തൽ വിദഗ്ദ്ധൻ)
* 1888 - സർ വില്യം സീമെൻസ് ‌- ( എഞ്ചിനീയർ)

## മറ്റു പ്രത്യേകതകൾ

ലോക പുരുഷ ദിനം
ലോക ശൗചാലയ ദിനം

വർഗ്ഗം:നവംബർ 19
നവംബർ 20

ഗ്രിഗോറിയൻ കലണ്ടർ പ്രകാരം **നവംബർ 20** വർഷത്തിലെ 324-ാം ദിനമാണ്‌ (അധിവർഷത്തിൽ 325). വർഷത്തിൽ 41 ദിവസം ബാക്കി.

## ചരിത്രസംഭവങ്ങൾ

* 1789 - ന്യൂജേഴ്സി അമേരിക്കൻ ഐക്യനാടുകളിൽ ചേർന്നു
* 1917 - ഉക്രൈൻ റിപ്പബ്ലിക്കായി
* 1947 - ബ്രിട്ടനിലെ എലിസബത്ത് രാജകുമാരി ലെഫ്റ്റനന്റ് ഫിലിപ് മൗണ്ട്ബാറ്റണിനെ വെസ്റ്റ്മിനിസ്റ്റർ ആബിയിൽവെച്ചു വിവാഹം കഴിച്ചു
* 1984 - സെറ്റി (സെർച്ച് ഫോർ എക്സ്ട്രാ-ടെറസ്ട്രിയൽ ഇന്റല്ലിജൻസ്) സ്ഥാപിതമായി
* 1985 - മൈക്രോസോഫ്റ്റ് വിൻഡോസ് 1.0 പ്രകാശിതമായി


## ജന്മദിനങ്ങൾ
* 1750 - ടിപ്പു സുൽത്താന്റെ ജന്മദിനം

## ചരമവാർഷികങ്ങൾ

## മറ്റു പ്രത്യേകതകൾ

വർഗ്ഗം:നവംബർ 20
ജായ്ക്ക് കിൽബി

1958-ൽ ടെക്സാസ് ഇൻസ്ട്രുമെന്റ്സിൽ ജോലി ചെയ്തിരുന്ന അവസരത്തിൽ ഇന്റഗ്രേറ്റഡ് സർക്യൂട്ട് കണ്ടുപിടിച്ചതിന്‌ രണ്ടായിരാമാണ്ടിലെ ഭൗതികശാസ്ത്രത്തിനുള്ള നോബൽ ‍സമ്മാനം‌ നേടിയ വ്യക്തിയാണ്‌ **ജായ്ക്ക് സെയ്ന്റ് ക്ലെയർ കിൽബി** (നവംബർ 8, 1923 – ജൂൺ 20, 2005). ഇദ്ദേഹം കൈയിൽവച്ചുപയോഗിക്കുന്ന കാർക്കുലേറ്ററിന്റെയും തെർമൽ പ്രിന്ററിന്റെയും ഉപജ്ഞാതാവുകൂടിയാണ്‌.

## ജീവചരിത്രം
കിൽബിയുടെ ജീവിതം ആരംഭിച്ചത് മിസൂറിയിലെ ജഫേഴ്സൺ നഗരത്തിലായിരുന്നു. തന്റെ ബാല്യകാലം ഏറെയും കൻസാസിലെ ഗ്രെയ്റ്റ് ബെൻഡിൽ ചിലവഴിച്ച അദ്ദേഹം ഗ്രേറ്റ് ബെൻഡ് സ്കൂളിൽനിന്ന് വിദ്യാഭ്യാസം പൂർത്തിയാക്കി. ഇന്ന്, ഈ പട്ടണത്തിലേക്കുള്ള റോഡുകളുടെ തുടക്കത്തിൽ അദ്ദേഹം അവിടെ സമയം ചിലവഴിച്ച കാര്യം ആദരവോടെ അനുസ്മരിക്കുന്ന ഫലകങ്ങൾ സ്ഥാപിച്ചിട്ടുണ്ട്.

കിൽബി അദ്ദേഹത്തിന്റെ ആദ്യത്തെ കോളേജ് ബിരുദം അർബാനാ-ഷാമ്പെയിനിലുള്ള ഇല്ലിനോയി സർ‌വ്വകലാശാലയിൽനിന്നും ശാസ്ത്രത്തിൽ നേടി. തുടർന്ന് 1947-ൽ അദ്ദേഹത്തിന്‌ ഇലക്ട്രിക്കൽ എഞ്ചിനീയറിങ്ങിൽ ബിരുദവും സമ്പാദിച്ചു. 1950-ൽ മിൽ‌വൗക്കീയിലെ സെന്റ്‌റാലാബിൽ പ്രവർത്തിക്കുന്നതിനോടൊപ്പംതന്നെ അദ്ദേഹം മിൽ‌വൗക്കിയിലെ വിസ്കോൺസിൽ സർ‌വ്വകലാശാലയിൽനിന്നു ഇലക്ട്രിക്കൽ എഞ്ജിനീയറിങ്ങിൽ ബിരുദാനന്തരബിരുദവും നേടി.

1958-ലെ വേനൽക്കാലത്ത് ടെക്സാസ് ഇൻസ്ട്രുമെന്റ്സിലെ പുതിയ ജോലിക്കാരനായ എഞ്ജിനീയറായിരുന്നതിനാൽ കിൽബിക്ക് വേനൽക്കാലഅവധി എടുക്കാൻ അവകാശമുണ്ടായിരുന്നില്ല. അദ്ദേഹം പ്രസ്തുത വേനൽക്കാലം, സർക്യൂട്ട് രൂപകൽ‌പ്പനയിൽ സാധാരണയായി "tyranny of numbers"(*സംഖ്യകളുടെ നിഷ്ഠൂരത*) എന്നറിയപ്പെട്ടിരുന്ന പ്രശ്നത്തിന്റെ ഗവേഷണത്തിൽ മുഴുകയും, ഒടുവിൽ സർക്യൂട്ട് ഘടകങ്ങൾ ഒറ്റ അർദ്ധചാലക വസ്തുവിൽ ഉണ്ടാക്കിയെടുക്കുകയാണ്‌ ഈ പ്രശ്നത്തിനു പരിഹാരമെന്നും കണ്ടത്തി. സെപ്റ്റംബർ 12-ന്‌ അദ്ദേഹം തന്റെ കണ്ടുപിടിത്തം ടെക്സാസ് ഇൻസ്ട്രുമെന്റ്സിന്റെ മാനേജ്മെന്റിനു മുമ്പിൽ അവതരിപ്പിച്ചു: ജർമേനിയംകൊണ്ടുള്ള ഒരു കഷണത്തിൽ ഓസിലോസ്കോപ്പ് ഘടിപ്പിച്ചു; പിന്നീട് , ഒരു സ്വിച്ച് അമർത്തിയപ്പോൾ ഇടമുറിയാത്ത സൈൻ‌വേവ് പ്രസ്തുത ഓസിലോസ്കോപ്പിൽ വ്യക്തമായി തെളിയുകയും അങ്ങനെ ഇന്റഗ്രേറ്റഡ് സർക്യൂട്ട് പ്രവർത്തനക്ഷമമാണെന്നും താൽ പ്രശ്നത്തിനുള്ള പരിഹാരം കണ്ടുപിടിച്ചെന്നും അദ്ദേഹം തെളിയിച്ചു. "Solid Circuit made of Germanium", ആദ്യത്തെ ഇന്റഗ്രേറ്റഡ് സർക്യൂട്ടിനുള്ള പേറ്റന്റ് 1959 ഫെബ്രുവരി 6-ന്‌ അങ്ങനെ സമർപ്പിക്കപ്പെട്ടു. ഇന്റഗ്രേറ്റഡ് സർക്യൂട്ട് കണ്ടുപിടിച്ച വ്യക്തി എന്ന നിലയിൽ മാത്രമല്ല, കൈയിൽവച്ചുപയോഗിക്കുന്ന കാർക്കുലേറ്ററിന്റെയും ഡേറ്റാ ടെർമിനലുകളിൽ സാധാരണയായി ഉപയോഗിക്കുന്ന തെർമൽ പ്രിന്ററിന്റെയും ഉപജ്ഞാതാവ് എന്ന നിലയിലും കിൽബി ശ്രദ്ധേയനാണ്‌. അദ്ദേഹം ആകെ ഏതാണ്ട് 60-ഓളം പേറ്റന്റുകൾക്ക് ഉടമയാണ്‌.

1978-നും 1985-നും ഇടയ്ക്ക് അദ്ദേഹം ടെക്സാസ് എ&എം സർ‌വ്വകലാശാലയിലെ ഡിസ്റ്റിങ്യൂഷ്ഡ് പ്രഫസർ ആയും സേവനം അനുഷ്ഠിച്ചിട്ടുണ്ട്. 1983-ൽ കിൽബി ടെക്സാസ് ഇൻസ്ട്രുമെന്റ്സിൽനിന്നും വിരമിച്ചു.

2005, ജൂൺ 20-ന്‌ 81-ആം വയസ്സിൽ കാൻസർ ബാധിതനായി അദ്ദേഹം അന്തരിച്ചു.

## ബഹുമതികളും പുരസ്കാരങ്ങളും

## അനുസ്മരണം
ജായ്ക്ക് കിൽബിയുടെ അനുസ്മരണാർത്ഥം ഇന്ത്യയിൽ ടെക്സാസ് ഇൻസ്ട്രുമെന്റ്സ് കിൽബി അനുസ്മരണ ദേശീയ ശാസ്ത്രസാങ്കേതിക ക്വിസ് മത്സരം 2003 മുതൽ വർഷംതോറും സംഘടിപ്പിക്കാറുണ്ട്. പ്രസ്തുത ക്വിസ് മത്സരം വർഷംതോറും വളരെ ദേശീയ ശ്രദ്ധ ആകർഷിച്ചുകൊണ്ടും പോരുന്നു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം


വർഗ്ഗം:1923-ൽ ജനിച്ചവർ
വർഗ്ഗം:2005-ൽ മരിച്ചവർ
ഇന്റൽ 4004

ഇന്റൽ കമ്പനി 1971-ൽ പുറത്തിറങ്ങിയ 4 ബിറ്റ് മൈക്രോപ്രൊസസ്സർ ആണ് **ഇന്റൽ 4004**, ഇന്റൽ വ്യവസായികാടിസ്ഥാനത്തിലുള്ള ആദ്യത്തെ മൈക്രൊപ്രൊസസ്സർ എന്നവകാശപ്പെടുന്ന ഇതിൽ 10 മൈക്രോൺ സാങ്കേതികവിദ്യയായിരുന്നു ഉപയോഗിച്ചിരുന്നത്. ഒരു സെക്കന്റിൽ 92000 നിർ‌ദ്ദേശകങ്ങൾ പ്രാവർത്തികമാക്കാനുള്ള കഴിവുണ്ടായിരുന്നു ഈ പ്രൊസസ്സറിന് .

## ചരിത്രം
1971, നവമ്പറ് 15 മുതൽ വിപണിയിൽ പ്രവേശിച്ച ഇത് രണ്ട് വശത്തുമായി 16 പിന്നുകളായുള്ള രീതിയിലാണ് ലഭ്യമായിരുന്നത്. ഇന്റൽ രൂപകല്പന ചെയ്തതും നിർമ്മിച്ചതുമായ 4004 ലാണ് ലോകത്തിലെ ആദ്യത്തെ കമ്പ്യൂട്ടർ മൈക്രോപ്രൊസസ്സർ, അതുവരെ അർദ്ധചാലക മെമ്മറി ചിപ്പുകളായിരുന്നു പ്രധാനമായും ഇന്റൽ നിർമ്മിച്ചിരുന്നത്. ഇന്റലിലെ ഫെഡരികോ ഫാഗിൻ, ടെഡ് ഹോഫ് എന്നിവരും ബിസികോം കമ്പനിയിലെ മസാതോഷി ഷിമ എന്നിവരാണ്‌ ഇതിന്റെ പ്രധാനപ്പെട്ട രൂപകൽപ്പകർ. ഇതിന്റെ കൂടെ സഹായക ചിപ്പുകളും ഇന്റൽ പുറത്തിയിരിക്കുന്നു.

ജപ്പാനീസ്  കമ്പനിയായ ബിസികോമിനു വേണ്ടി അവരുടെ കാൽകുലേറ്ററിൽ ഉപയോഗിക്കാനായിരുന്നു ഇത് തുടക്കത്തിൽ നിർമ്മിച്ചിരുന്നത്. 2,300 ട്രാൻസിസ്റ്ററുകളായിരുന്നു 4004 ൽ ഉൾകൊള്ളിച്ചിരുന്നത്, അതിന്‌ ശേഷം വന്ന 8-ബിറ്റ് മൈക്രോപ്രൊസസ്സറായ 8008 ൽ 3,300 ട്രാൻസിസ്റ്ററുകൾ ഉൾക്കൊള്ളിക്കപ്പെട്ടിരുന്നു (പിന്നീട് വന്ന 4040, 4004 ന്റെ പുതുക്കിയ പതിപ്പാണ്‌).

പിന്നീട് ഇന്റൽ തന്നെ ഇറക്കിയ 8080 മൈക്രോപ്രൊസസ്സറോട് കൂടി ലോകം മൈക്രോപ്രൊസസ്സർ വിപ്ലവത്തിന്‌ സാക്ഷ്യം വഹിക്കപ്പെട്ടു.

ഇന്റൽ 4004 ന്‌ ആദ്യത്തെ ഇലക്ട്രോണിക്ക് കമ്പ്യൂട്ടറായ എനിയാക്കിന്റെ ശേഷിയുണ്ടായിരുന്നു. 1946 ൽ നിർമ്മിക്കപ്പെട്ട എനിയാക്കിന്‌ 27 ടൺ ഭാരവും 680 ചതുരശ്രഅടി തറവിസ്തീർണ്ണവുമുണ്ടായിരുന്നു.

4004‍
കേരളത്തിലെ പക്ഷികൾ (പുസ്തകം)

ഇന്ദുചൂഡൻ എന്ന അപരനാമത്തിൽ അറിയപ്പെടുന്ന കേരളത്തിലെ പ്രമുഖ പക്ഷിനിരീക്ഷകരിൽ ഒരാളായിരുന്ന പ്രൊഫ. കെ. കെ. നീലകണ്ഠൻ വളരെക്കാലത്തെ തന്റെ നീരിക്ഷണങ്ങളുടെ അടിസ്ഥാനത്തിലെഴുതിയ പുസ്തകമാണ് **കേരളത്തിലെ പക്ഷികൾ**. 1958-ൽ ഇതിന്റെ ആദ്യ പതിപ്പ് പുറത്തുവന്നു. മാതൃഭൂമി ആഴ്ചപ്പതിപ്പിൽ പക്ഷികളെക്കുറിച്ച് എഴുതിയ നൂറോളം ലേഖനങ്ങൾ സമാഹരിച്ചാണ് ഇതിന്റെ ആദ്യപതിപ്പ് പുറത്തിറങ്ങിയത്. ഇതിൽ 150ഓളം പക്ഷികളെക്കുറിച്ചുള്ള വിവരണങ്ങൾ ഉൾപ്പെടുത്തിയിരുന്നു. 261 ഓളം പക്ഷികളെ ഉൾപ്പെടുത്തി ഇതിന്റെ രണ്ടാം പതിപ്പ് 1981 ലും ഗ്രന്ഥകാരന്റെ ദേഹവിയോഗത്തിനു ശേഷം 1996-ൽ പരിഷ്കരിച്ച മൂന്നാം പതിപ്പും പുറത്തിറങ്ങി. 1963-ല് മോസ്കോ വിൽ വച്ച് നടന്ന ഭാരതീയ പ്രദർശനത്തിലേക്ക് തിരഞ്ഞെടുക്കപ്പെട്ട മൂന്ന് മലയാളം പുസ്തകങ്ങളിലൊന്ന് ഇതായിരുന്നൂ. 

വർഗ്ഗം:ഗ്രന്ഥങ്ങൾ
വർഗ്ഗം: വൈജ്ഞാനിക ഗ്രന്ഥങ്ങൾ
വർഗ്ഗം:മലയാളത്തിലെ വൈജ്ഞാനിക ഗ്രന്ഥങ്ങൾ

.
തഴുതാമ

നിലം പറ്റിവളരുന്ന ഒരു ഔഷധസസ്യമാണ്‌ **തഴുതാമ**. തമിഴാമ എന്നും ഇവ അറിയപ്പെടുന്നു. സംസ്കൃതത്തിൽ ഇതിനെ പുനർനവ എന്നു വിളിക്കുന്നു. പ്രധാനമായും പൂക്കളുടെ നിറം അനുസരിച്ച് വെള്ള, ചുവപ്പ്, നീല, ഇളം പച്ച എന്നീ നാല്‌ തരത്തിൽ കാണപ്പെടുന്നുണ്ട്. എങ്കിലും വെള്ളയും ചുവപ്പുമാണ്‌ സാധാരണ കാണപ്പെടുന്നവ.

## സവിശേഷതകൾ
തഴുതാമയുടെ ഇലയും ഇളം തണ്ടും ഔഷധത്തിനുപുറമേ ഭക്ഷ്യയോഗ്യവുമാണ്‌. തഴുതാമയിൽ ധാരാളം പൊട്ടാസ്യം നൈട്രേറ്റ് അടങ്ങിയിരിക്കുന്നതിനാൽ ഇത് മൂത്രവർദ്ധനവിനുള്ള ഔഷധമായി ഉപയോഗിക്കുന്നു. പനി, ശരീരത്തിലുണ്ടാകുന്ന നീര്‌, പിത്തം, ഹൃദ്രോഗം, ചുമ എന്നീ അസുഖങ്ങൾക്കും തഴുതാമ ഉപയോഗിക്കുന്നു. തഴുതാമ സമൂലമായി ഔഷധങ്ങളിൽ ഉപയോഗിക്കാം എങ്കിലും വേരാണ്‌ കൂടുതൽ ഉപയോഗ്യമായ ഭാഗം
## രസാദി ഗുണങ്ങൾ
രസം :മധുരം, തിക്തം, കഷായം

ഗുണം :ലഘു, രൂക്ഷം

വീര്യം :ശീതം

വിപാകം :കടു

## ഔഷധയോഗ്യ ഭാഗം
സമൂലം

## ഔഷധമൂല്യം
thumb|left|200px|വെള്ള തഴുതാമ
വെള്ള തഴുതാമ പക്ഷവാതസംബന്ധമായ രോഗങ്ങളിൽ വളരെയധികം ഫലപ്രദമാണെന്ന് രാജനിഘണ്ടു എന്ന ഗ്രന്ഥത്തിലും ഹൃദ്രോഗം, മൂലക്കുരു എന്നീ രോഗങ്ങൾക്ക് ഫലപ്രദമാണെന്ന് ഭാവപ്രകാശത്തിലും ചരകസംഹിതയിൽ കുഷ്ഠരോഗത്തിനും ചർമ്മരോഗങ്ങൾക്കും ഗുണകരമാണെന്നും പറയുന്നു. ഉറക്ക്മില്ലായ്മ, രക്തവാതം, നേത്രരോഗങ്ങൾ എന്നിവയ്‌ക്കും തഴുതാമക്കഷായം ഗുണം ചെയ്യും.
കൂടുതലായി അകത്തു ചെന്നാൽ ഛർദ്ദി ഉണ്ടാകും.

## ഔഷധം
തഴുതാമവേരു്, രാമച്ചം, മുത്തങ്ങക്കിഴങ്ങു്, കുറുന്തോട്ടിവേരു്‌, ദേവദാരം, ചിറ്റരത്ത, ദർഭവേരു് എന്നിവകൊണ്ടുള്ള കഷായം തേനും പഞ്ചസാരയും മേമ്പൊടിചേർത്തു് കഴിച്ചാൽ സ്ത്രീകൾക്കു് സംയോഗസമയത്തും അതിനുശേഷവും യോനിയിലുണ്ടാകുന്ന വേദന ശമിക്കുകയും സംയോഗം ശരിയായി അനുഭവവേദ്യമാകുകയും ചെയ്യും.

തഴുതാമവേര്‌, വേപ്പിന്റെ തൊലി, പടവലം, ചുക്ക് കടുകരോഹിണി, അമൃത്, മരമഞ്ഞൾത്തൊലി, കടുക്കത്തോട് ഇവകൊണ്ടുള്ള കഷായം നീര്‌, കരൾ രോഗങ്ങൾ, ചുമ, ശ്വാസംമുട്ടൽ, പാണ്ടുരോഗം എന്നിവയ്ക്ക് ഔഷധമായി ഉപയോഗിക്കുന്നു.
thumb|200px|right|തഴുതാമ ഇലയും മൊട്ടുകളും(''Boerhavia diffusa'')

## പ്രധാന ഔഷധങ്ങൾ
* പഥ്യാപുനർനവാദി കഷായം
* പുനർനവാദി കഷായം
* പുനർനവാസവം
* വിദാര്യാദി കഷായം
* അമൃതപ്രാശഘൃതം
* സുകുമാരഘൃതം തുടങ്ങി അനവധി ഔഷധക്കൂട്ടുകളിൽ തഴുതാമ ഉപയോഗിക്കുന്നു.
## അവലംബം


## കണ്ണികൾ
*Agri-history.org - ഏഷ്യൻ അഗ്രി-ഹിസ്റ്ററി ഫൗണ്ടേഷൻ 
*Purdue.edu
*Rain-tree.com

## ഇതും കാണുക
## ചുവപ്പ് തയ്‌തമ

## ചിത്രങ്ങൾ

image:Thazhuthama_011.jpg
File:Thazhutama.JPG|തഴുതാമ
File:Thazhuthama.jpeg


വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:നിക്ടാജിനേസീ
വർഗ്ഗം:കേരളത്തിലെ സസ്യജാലം
പൊറോട്ട

[thumb|250px|ഗൾഫ് രാജ്യങ്ങളിലും ദക്ഷിണ ഇന്ത്യയിലും  കാണുന്ന പച്ചക്കറികളും മുട്ടയും ചീരയിലകളും ചേർത്ത [മുട്ട**പൊറാട്ട**. മലേഷ്യൻ, അറേബ്യൻ വിഭവമായ മുതബ്ബക്ക്നോട് സാമ്യം]]
ഗോതമ്പിൽ നിന്നും ഉത്പാദിപ്പിക്കുന്ന മൈദ ഉപയോഗിച്ചുണ്ടാക്കുന്ന ഒരു ഭക്ഷണപദാർത്ഥമാണ്‌ **പൊറോട്ട**. പറാട്ട, പറാത്ത, പറാഠ എന്നും പറയും. ഇന്ത്യയിലാണ്‌ഇതിന്റെ ജന്മം

## പലതരം പൊറോട്ടകൾ
*കേരള പൊറാട്ട
*പ്ലയിൻ പൊറോട്ട
*ഗോബി പൊറോട്ട(കോളി ഫ്ലവറും പച്ചക്കറികളും ചേർത്ത് വേവിക്കുന്നത്)
*ആലു പൊറോത്ത(ഉരുളക്കിഴങ്ങും സവാളയും ചേർത്തത്)
*പനീർ പൊറോട്ട(കട്ടിയായി വെണ്ണ ചേർത്തത്)
*ലച്ചാ പൊറോട്ട (പഞ്ചാബി)
*കീമ പൊറോട്ട(ഇറച്ചി ചേർത്തത്)
*അണ്ടാ പൊറോട്ട(മുട്ട ചേർത്തത്)
*സിലോൺ പൊറോട്ട(ശ്രീലങ്കൻ പതിപ്പ്)
*പുതിന പൊറോട്ട
*അജ്വിന പൊറോട്ട(അടുക്കുകളുള്ള മസാല ചേർത്ത)
*ചില്ലി പൊറോട്ട
*മുട്ടപൊറാട്ട

## പ്ലയിൻ പൊറോട്ട
thumb|പ്ലെയിൻ പൊറോട്ട ഉണ്ടാക്കാനായി മാവ് കുഴച്ച് രൂപപ്പെടുത്തി വ്ച്ചിരിക്കുന്നു. ഇത് കൈകൊണ്ട് പരത്തി ചുട്ടെടുക്കുകയാണ്‌ ചെയ്യുക
ദക്ഷിണേന്ത്യയിൽ പ്രചാരത്തിലുള്ള പൊറോട്ടയാണിത്. മൈദ മുട്ട ചേർത്ത് അടിച്ച് മൊരിയാൻ അൽപ്പം പഞ്ചസാര ചേർത്ത് സോഡാകാരം അല്പം മിട്ട് കുഴച്ച് പന്തു പോലെ ഉരുട്ടി വീശി രണ്ടാക്കി കീറി ചുരുട്ടി പരത്തി കല്ലില്ലിട്ട് ചുട്ടെടുക്കുന്നു.

വിഭാഗം:ഭക്ഷണപദാർത്ഥങ്ങൾ
നവംബർ

ഗ്രിഗോറിയൻ കാലഗണനാരീതിയിലെ പതിനൊന്നാമത്തെ മാസമാണ്‌ **നവംബർ**. ഈ മാസത്തിന്‌ 30 ദിവസം ആണുള്ളത്.
## പ്രധാന ദിവസങ്ങൾ
### [[നവംബർ 1]]

### [[നവംബർ 2]]

### [[നവംബർ 3]]

### [[നവംബർ 4]]

### [[നവംബർ 5]]

### [[നവംബർ 6]]

### [[നവംബർ 7]]

### [[നവംബർ 8]]

### [[നവംബർ 9]]

### [[നവംബർ 10]]

### [[നവംബർ 11]]

### [[നവംബർ 12]]

### [[നവംബർ 13]]

### [[നവംബർ 14]]

### [[നവംബർ 15]]

### [[നവംബർ 16]]

### [[നവംബർ 17]]

### [[നവംബർ 18]]

### [[നവംബർ 19]]

### [[നവംബർ 20]]

### [[നവംബർ 21]]

### [[നവംബർ 22]]

### [[നവംബർ 23]]

### [[നവംബർ 24]]

### [[നവംബർ 25]]

### [[നവംബർ 26]]

### [[നവംബർ 27]]

### [[നവംബർ 28]]

### [[നവംബർ 29]]

### [[നവംബർ 30]]

വർഗ്ഗം:നവംബർ
തിരുവാലി

കേരളത്തിലെ മലപ്പുറം ജില്ലയിലെ ഒരു ഗ്രാമപഞ്ചായത്ത് ആണ് **[[തിരുവാലി ഗ്രാമപഞ്ചായത്ത്]]**.തൃക്കലങ്ങോട്,വണ്ടൂർ പഞ്ചായത്തുകളുമായി അതിർഥി പങ്കിടുന്നു

## പേരിനു പിന്നിൽ

മലപ്പുറം ജില്ലയുടെ ഏകദേശം മധ്യഭാഗത്തായി മഞ്ചേരി മുൻസിപ്പാലിറ്റിയിൽ നിന്ന് 10 കിലോമീറ്ററോളം അകലെ മഞ്ചേരി കാളികാവ് റോഡിന്റെ ഇരുവശത്തുമായി സ്ഥിതി ചെയ്യുന്ന ഒരു ഏറനാടൻ കാർഷിക ഗ്രാമമാണ് തിരുവാലി. ചരിത്ര യാഥാർത്ഥ്യങ്ങളെ ഉള്ളിലൊതുക്കുകയും, മൌനത്തിന്റെ മൂടുപടത്തിൽ ഒതുങ്ങിക്കൂടകയും ചെയ്യുന്ന ഒരു ഗ്രാമ ഭൂമിയാണ് തിരുവാലി. ചുറ്റിലും മല നിരകൾ കാവൽ നിൽക്കുന്ന വയലും, തോപ്പും, കൈത്തോടും പ്രകൃതി രമണീയതയുടെ ആടയാഭരണങ്ങളായും വാരിയണിഞ്ഞു നിൽക്കുന്ന ഒരു ഭൂമിശാസ്ത്രമാണ് തിരുവാലിയുടേത്.

അമ്പലങ്ങളും, കാവുകളും, പള്ളികളുമെല്ലാം മൺമറഞ്ഞു പോയ ഒരു തലമുറയുടെ സാംസ്കാരിക സ്മാരകങ്ങളായി ഇപ്പോഴും നിലനിന്നു പോരുന്നു. സാമൂതിരിയുടെയും, നിലമ്പൂർ കോവിലകത്തിന്റെയും മറ്റും ഉടമസ്ഥാവകാശത്തിലായിരുന്ന ഇവിടത്തെ ഭൂമിയിൽ വെട്ടിയും, കിളച്ചും, പണിയെടുത്തും, പട്ടിണി പങ്കുവെച്ചും കഴിഞ്ഞിരുന്ന ഒരു ഗതകാല ചരിത്രം തിരുവാലിക്കാർ അയവിറക്കാനുണ്ട്.

മലപ്പുറം ജില്ലയിലെ നിലമ്പൂർ താലൂക്കിൽ വണ്ടൂർ ബ്ളോക്കിലാണ് തിരുവാലി ഗ്രാമപഞ്ചായത്ത് സ്ഥിതി ചെയ്യുന്നത്. തിരുവാലി വില്ലേജുപരിധിയിൽ ഉൾപ്പെടുന്ന തിരുവാലി ഗ്രാമപഞ്ചായത്തിനു 33.83 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് മമ്പാട്, നിലമ്പൂർ, വണ്ടൂർ പഞ്ചായത്തുകളും, കിഴക്കുഭാഗത്ത് വണ്ടൂർ പഞ്ചായത്തും, തെക്കുഭാഗത്ത് പോരൂർ, തൃക്കലങ്ങോട് പഞ്ചായത്തുകളും, പടിഞ്ഞാറുഭാഗത്ത് എടവണ്ണ, തൃക്കലങ്ങോട് പഞ്ചായത്തുകളുമാണ്. തിരുവാലി ഗ്രാമപഞ്ചായത്തിനെ അതിന്റെ മധ്യഭാഗത്തു കൂടി ഒഴുകുന്ന നാലു കിലോമീറ്ററിലധികം നീളവും ശരാശരി പന്ത്രണ്ടു മീറ്റർ വീതിയുമുള്ള ചെളിത്തോട് രണ്ടായി വിഭജിക്കുന്നു. പഞ്ചായത്തിലെ ഏക ജലസ്രോതസ്സും ഈ തോടുതന്നെ. അതുകൊണ്ടുതന്നെ മേഖലകളായി സൂചിപ്പിക്കുമ്പോൾ പഞ്ചായത്തിനെ തോടിന്റെ കിഴക്കൻ മേഖലയെന്നും, പടിഞ്ഞാറൻ മേഖലയെന്നും രണ്ടായി തിരിച്ചാണ് പറയാറ്. അങ്ങനെ നോക്കിയാൽ നടുവത്ത്, പുന്നപ്പാല എന്നീ പ്രദേശങ്ങൾ കിഴക്കൻ മേഖലയിലും തിരുവാലി, കുളക്കാട്ടിരി, പത്തിരിയാൽ പ്രദേശങ്ങൾ പടിഞ്ഞാറൻ മേഖലയിലും കിടക്കുന്നുവെന്നു പറയാം. 1963 വരെ പുന്നപ്പാല, തിരുവാലി എന്നീ രണ്ട് അംശങ്ങളായിരുന്ന ഭൂവിഭാഗങ്ങളെ ഉൾക്കൊള്ളിച്ചുകൊണ്ട് വില്ലേജു പുനഃസംഘടനയുടെ ഭാഗമായി തിരുവാലി വില്ലേജ് രൂപീകരിച്ചു. തിരുവാലി എന്ന സ്ഥലനാമത്തെപ്പറ്റിയും ഇവിടെയുള്ള ശിവക്ഷേത്രവുമായി ബന്ധപ്പെടുത്തിയും ഒരു സാങ്കല്പിക കഥ പ്രചാരത്തിലുണ്ട്. വാനരരാജാവായ ബാലിയാണ് ഈ ക്ഷേത്രത്തിലെ ശിവലിംഗം പ്രതിഷ്ഠിച്ചതെന്നും അങ്ങനെ ബാലിയോടുള്ള ആദരസൂചികമായി തിരു-ബാലി എന്ന പേരുണ്ടാവുകയും ക്രമേണ അത് തിരുവാലി ആവുകയും ചെയ്തുവെന്നാണ് കഥ.

## വിദ്യാഭ്യാസരംഗം
* തിരുവലി ഗവണ്മെന്റ് ഹയർ സെക്കഡറി സ്കൂൾ
* ഹിക്കമിയ്യ ആർട്‌സ്  ആന്റ് സയൻസ് കോളേജ് പൂന്തോട്ടം

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
യു.ആർ. അനന്തമൂർത്തി

**ഉഡുപ്പി രാജഗോപാലാചാര്യ അനന്തമൂർത്തി** (കന്നട: ಯು. ಆರ್. ಅನಂತಮೂರ್ತಿ; ജനനം: ഡിസംബർ 21, 1932- ഓഗസ്റ്റ് 22, 2014) എന്ന **യു.ആർ. അനന്തമൂർത്തി** അറിയപ്പെടുന്ന സാഹിത്യകാരനും, കന്നഡ സാഹിത്യത്തിലെ നവ്യ പ്രസ്ഥാനത്തിന്റെ പ്രമുഖ വക്താവുമാണ്. കന്നടയിൽ നിന്നും ജ്ഞാനപീഠം നേടിയ 7 പേരിൽ ആറാമൻ ആണ് ഇദ്ദേഹം.ഇദ്ദേഹത്തിന്‌ പദ്മഭൂഷൺ  പുരസ്കാരം ലഭിച്ചിട്ടുണ്ട്. മഹാത്മാഗാന്ധി യൂണിവേഴ്സിറ്റിയിൽ 1980 കളിൽ വൈസ് ചാൻസലർ ആയി പ്രവർത്തിച്ചിരുന്നു. വൃക്ക സംബന്ധമായ അസുഖത്തെത്തുടർന്ന് 2014 ഓഗസ്റ്റ് 22 ന് അന്തരിച്ചു.

## ആദ്യകാല ജീവിതം
കർണാടകത്തിലെ ഷിമോഗ ജില്ലയിലെ തീർത്ഥഹള്ളി  താലൂക്കിലുള്ള മെലിഗെ എന്ന ഗ്രാമത്തിൽ രാജഗോപാലാചാരിയുടെയും സത്യഭാമയുടെയും മകനായി 1932 ഡിസംബർ 21-ന് ജനിച്ചു.*ദൂർ‌വസപുര* എന്ന സ്ഥലത്തെ സംസ്കൃത വിദ്യാലയത്തിലാണ്‌ ഇദ്ദേഹം പ്രാഥമിക വിദ്യാഭ്യാസം നേടിയത്.അതിനു ശേഷം യൂനിവേഴ്‌സിറ്റി ഓഫ് മൈസൂരിൽ നിന്നും ബിരുദാനന്തര ബിരുദവും,ഇംഗ്ലണ്ടിൽ നിന്നും തുടർ പഠനവും നേടി.യൂനിവേഴ്‌സിറ്റി ഓഫ് ബർമ്മിങ്ഹാമിൽ(University of Birmingham) നിന്നും 1966-ൽ *ഇംഗ്ലീഷ് ആന്റ് ലിറ്ററസി ക്രിട്ടിസിസം(English and literary criticism)* എന്ന വിഷയത്തിൽ ഡോക്ടറേറ്റ് നേടി. എം.ജി സർവകലാശാലയിൽ വൈസ് ചാൻസലറായി സേവനമനുഷ്ടിച്ചിട്ടുണ്ട്.

'സംസ്‌കാര' എന്ന കൃതിയിലൂടെയാണ് നോവൽ രംഗത്തേക്ക് പ്രവേശിക്കുന്നത്. 1996-ൽ പുറത്തിറങ്ങിയ 'സംസ്‌കാര' അടക്കം അഞ്ച് നോവലുകളും എട്ട് ചെറുകഥാ സമാഹാരങ്ങളും മൂന്ന് കവിതാ സമാഹാരങ്ങളും എഴുതിയിട്ടുണ്ട്. 'ഭാരതിപുര' എന്ന നോവൽ 2012-ലെ ദക്ഷിണേഷ്യൻ സാഹിത്യത്തിനുള്ള ഡി.എസ്.സി. പുരസ്‌കാരത്തിന്റെ ചുരുക്കപ്പട്ടികയിലും 2013-ലെ മാൻ ബുക്കർ പ്രൈസ് പുരസ്കാരത്തിൻറെ ചുരുക്കപ്പട്ടികയിലും ഉൾപ്പെട്ടിരുന്നു.

## പുരസ്കാരങ്ങൾ
* 1984: കർണാടക രാജ്യോത്സവ പുരസ്കാരം
*1994: ജ്ഞാനപീഠം പുരസ്കാരം പുരസ്കാരം
* 1995: മാസ്തി പുരസ്കാരം
*1998: പദ്മഭൂഷൺ
* 2008: കന്നഡ സർവ്വകലാശാല നൽകുന്ന നാഡോജ പുരസ്കാരം
* 2012  ഡി.ലിറ്റ്. കോൽക്കത്ത സർവ്വകലാശാല നൽകുന്ന *ഹോണറിസ് കാസ* 

## കൃതികൾ
### ചെറുകഥാ സമാഹാരങ്ങൾ
* *എന്ദെന്ധിഗു മുഗിയാദ കതെ*
* *മൗനി*
* *പ്രഷ്നെ*
* *ക്ലിപ് ജോയിന്റ്*
* *ഘാത ശ്രദ്ധ*
* *ആകാശ മട്ടു ബേക്കു*
* *എറാഡു ദാഷകദ കതെഗാലു*
* *ഐദു ദാഷകദ കതെഗാലു*

### നോവലുകൾ
* *സംസ്കാര*
* *ഭാരതിപുര*
* *അവസ്തെ*
* *ഭാവ*
* *[[ദിവ്യം|ദിവ്യ]]*
**ഭാരതിരത്‌ന*
### നാടകങ്ങൾ
* *അവഹാനെ*

### കവിതാസമാഹാരങ്ങൾ
* *15 പദ്യഗലു*
* *മിഥുന*
* *അജ്ജന ഹെഗാല സുക്കുഗാലു*

## അവലംബം

വിഭാഗം:പത്മഭൂഷൺ പുരസ്കാരം ലഭിച്ചവർ

വർഗ്ഗം:1932-ൽ ജനിച്ചവർ
വർഗ്ഗം:ജ്ഞാനപീഠം നേടിയ കന്നഡ സാഹിത്യകാരന്മാർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 22-ന് മരിച്ചവർ
വർഗ്ഗം:ഡിസംബർ 21-ന് ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
നിഴൽ

thumb|200px|right|കാക്കയും നിഴലും‍
ഒരു അതാര്യവസ്തു പ്രകാശത്തെ തടയുമ്പോൾ ഉണ്ടാവുന്ന ഇരുട്ടിനെ **നിഴൽ** എന്ന് വിളിക്കുന്നു. ഇതിൻ പ്രസ്തുത വസ്തുവുമായി രൂപസാദൃശ്യം ഉണ്ടാവാറുണ്ട്. പ്രകാശസ്രോതസ്സും വസ്തുവും തമ്മിലുള്ള അകലം, കോൺ, സ്ഥാനം, നിഴലുണ്ടാവുന്ന പ്രതലത്തിന്റെ രൂപം എന്നിവ നിഴലുകളുടെ വലിപ്പം, ആകൃതി, സ്ഥാനം എന്നിവ നിർണ്ണയിക്കുന്നു. 
  
പ്രകാശസ്രോതസ്സും വസ്തുവും തമ്മലുള്ള അകലം കൂടുമ്പോൾ നിഴലിന്റെ വലിപ്പം കുറയുന്നു. അതുപോലെ അവ തമ്മിലുള്ള അകലം കുറയുമ്പോൾ നിഴലിന്റെ വലിപ്പം കൂടുന്നു. 
   
ഒരുവസ്തുവിൽ പതിക്കുന്ന വിവിധ പ്രകാശസ്രോതസ്സുകളുടെ എണ്ണത്തിനു നേർ ആനുപാതികമായി നിഴലുകളുടെ എണ്ണവും കൂടുന്നു. നിഴലുകൾ കൊണ്ടുള്ള കലാരൂപങ്ങൾ വിവിധ രാജ്യങ്ങളിൽ നിലവിലുണ്ട്.

ഒരു പ്രതലത്തിലേയ്ക്ക് വരുന്ന പ്രകാശത്തെ ഇടയ്ക്കുവെച്ച് വസ്തുക്കൾ തടസ്സപ്പെടുത്തുന്നതുമൂലം പ്രതലത്തിലുണ്ടാവുന്ന ഇരുണ്ടഭാഗമാണ് നിഴൽ.തടസ്സവസ്തുവിനേക്കാൾ പ്രകാശസ്രോതസ്സ് വളരെ ചെറുതെങ്കിൽ നിഴലിന് വ്യക്തമായ അതിർരേഖ ഉണ്ടാവും.സ്രോതസ്സിന് ഗണ്യമായ വലിപ്പമുണ്ടെങ്കിൽ നിഴലിന് 2 ഭാഗങ്ങളുണ്ടാവും.പ്രാപഞ്ചിക പ്രതിഭാസങ്ങളായ ചന്ദ്രഗ്രഹണവും സൂര്യഗ്രഹണവും ഉണ്ടാകുന്നത് ആകാശഗോളങ്ങളുടെ നിഴൽ മറ്റൊന്നിൽ പതിക്കുമ്പോഴാണ്.
*പ്രച്ഛായ പൂർണ്ണമായ നിഴൽ
*ഉപച്ഛായ അത്രതന്നെ ഇരുണ്ടതല്ലാത്ത ഭാഗം
## ചിത്രശാല

Image:Shadow_on_the_grass.jpg|പുല്പുറത്തുള്ള നിഴൽ
Image:Shadow1.JPG
Image:Shadow2.JPG
Image:Shadow3.JPG
Image:Shadow4.JPG
Image:Shadow5.JPG


## അവലംബം
അലക്കുചേര്

അതി പ്രാചീനകാലം മുതൽക്കേ മരുന്നായി ഉപയോഗിക്കപ്പെടുന്ന ഒരു മരമാണ്‌ **അലക്കുചേര്‌** (ഇംഗ്ലീഷ്: Marking nut tree, ശാസ്ത്രീയനാമം: *സെമികാർപ്പസ് അനാകാർഡിയം*). അർശസ്സ്, ആമവാതം, കുഷ്ഠം എന്നീ അസുഖങ്ങൾക്ക് ഉത്തമ ഔഷധമാണ്‌. “ഡോബീനട്ട്“ എന്നും ഇതിന്‌ പേർ ഉണ്ട്. **തേങ്കൊട്ട** എന്നും അറിയപ്പെടുന്നു. ചേരിന്റെ നീര്‌ ദേഹത്തു വീണു് വേദനയും തടിപ്പും ഉണ്ടായാൽ മല്ലി ഇലയുടെ നീരു് പുരട്ടിയാൽ മതി..
## പേരിനു പിന്നിൽ
ഇതിന്റെ വിത്തിന്റെ പുറമേയുള്ള എണ്ണമയമുള്ള വസ്തു ഇന്ത്യയിലെ അലക്കുകാർ തുണിയിൽ അടയാളമിടാനായി ഉപയോഗിച്ചിരുന്നു. ഇതാണ്‌ “അലക്കുചേർ“ എന്ന പേർ വരാൻ കാരണം. ഡോബീനട്ട് എന്നും ഇതിന്‌ പേർ ഉണ്ട്. തേങ്കൊട്ട എന്നും പേരുണ്ട്. സംസ്കൃതത്തിൽ അഗ്നീമുഖീ, ഭലാതകഃ, ആരുഷ്കരം എന്നൊക്കെയും തമിഴിൽ ഷെങ്കോട്ടെയ് എന്നും തെലുങ്കിൽ ജീഡി വിത്തുളു എന്നുമാണ്‌ പേര്.
## വിതരണം
സമുദ്രനിരപ്പിൽ നിന്നും ഏകദേശം 800 മീറ്റർ ഉയരം വരെയുള്ള പ്രദേശങ്ങളിൽ ഇത് വളരുന്നു. ദക്ഷിണേന്ത്യയിലെ എല്ലാ ഇലകൊഴിയും വനമേഖലകളിലും കണ്ടു വരുന്നു.
## രസാദി ഗുണങ്ങൾ
രസം			:കടു, മധുരം, കഷായം

ഗുണം		:തീക്ഷ്ണം, സ്നിഗ്ധം, ലഘു

വീര്യം			:ഉഷ്ണം

വിപാകം		:മധുരം
## ഔഷധയോഗ്യ ഭാഗം
ഫലം
## ഔഷധ ഉപയോഗം
ചേർക്കുരു ശുദ്ധി ചെയ്തു മാത്രമെ ഉപയോഗിക്കാവു.
അമൃതഭല്ലാതകം എന്ന രസായനം ഉണ്ടാക്കാൻ ഉപയോഗിക്കുന്നു.
## ശുദ്ധി
കുരു ഇഷ്ടികപ്പൊടി ചേർത്തു തിരുമ്മി കഴുകിയെടുത്താൽ ശുദ്ധിയാകും.
ചേർക്കുരു രാത്രി ഗോമൂത്രത്തിലിട്ടു വച്ച് പകൽ വെയിലത്തു വച്ച് ഉണക്കുക.മൂന്നു ദിവസം ഇത് ആവർത്തിച്ച ശേഷം താന്നിവേരിൻ തൊലിയിട്ടുണ്ടാക്കിയ കഷായത്തിൽ പുഴുങ്ങി ഉണക്കുക. ശേഷം എരുമച്ചാണക നീരിൽ പുഴുങ്ങി ഉണക്കിയ ശേഷം കാടിവെള്ളത്തിൽ കഴുകി ശുദ്ധിയാക്കാം.
## ചിത്രശാല

File:Semecarpus anacardium-small plant-l.jpg
ചിത്രം: Semecarpus anacardium -branch.jpg


## അവലംബം
*"ഔഷധസസ്യങ്ങൾ" എന്ന ഗ്രന്ഥത്തെ അവലംബിച്ച് തയ്യാറാക്കിയത്. ഗ്രന്ഥകാരൻ ഡോ. എസ്. നേശമണി. കേരള ഭാഷാ ഇൻസ്റ്റിറ്റ്യൂട്ട്. തിരുവനന്തപുരം. 1985, ISBN 81-7638-475-5


## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:സെമികാർപ്പസ്
വർഗ്ഗം:കേരളത്തിലെ സസ്യജാലം
ഡിജിറ്റൽ സിഗ്നൽ പ്രൊസസ്സർ

ഡിജിറ്റൽ സിഗ്നൽ പ്രൊസസ്സിങ്ങിനായി പ്രത്യേകം രൂപകൽപന ചെയ്ത ഒരുതരം മൈക്രോപ്രൊസസ്സറാണ് **ഡിജിറ്റൽ സിഗ്നൽ പ്രൊസസ്സർ** അഥവാ **DSP**. പൊതുവേ തത്സമയ കമ്പ്യൂട്ടിങ്ങ്*(real-time computing)* ആവശ്യങ്ങൾക്കായാണ്‌ ഇവയെ ഉപയോഗപ്പെടുത്താറ്.

## സാധാരണ ഡിജിറ്റൽ സിഗ്നൽ പ്രൊസസ്സറുകളുടെ പൊതുസ്വഭാവങ്ങൾ
* തത്സമയ കമ്പ്യൂട്ടിങ്ങ് ആവശ്യങ്ങൾക്കായി രൂപകല്പന ചെയ്യപ്പെട്ടത്
* ഡേറ്റാ പ്രവാഹത്തെ തത്സമമായി സ്ഥൂലക്രിയകൾ ചെയ്യുന്നത് ഉത്തമമായി നിർ‌വ്വഹിക്കുന്നു
* പ്രോഗ്രാമിനും ഡേറ്റായ്ക്കും വ്യത്യസ്തമായ മെമ്മറികൾ (ഹാർ‌വാർഡ് രൂപകല്പന)
* SIMD(ഏക നിർദ്ദേശം, ബഹു ഡേറ്റ) തരം കൃത്യങ്ങൾക്കായി പ്രത്യേക നിർ‌ദേശങ്ങൾ*(instructions)*
* ബഹുപ്രവൃത്തികൾക്ക്*(multitasking)* പ്രത്യേകമായ ഹാർഡ്‌വെയർ തുണ ഇല്ലാതിരിക്കുക
* ഒരു ആതിഥേയ സാഹചര്യത്തിൽ*(host environment)* ഒരു direct memory access ഉപകരണമായി പ്രവർത്തിക്കാനുള്ള ക്ഷമത
* അനലോഗിൽനിന്നു ഡിജിറ്റലിലേക്കു സിഗ്നലുകൾ പരിണമിപ്പിക്കുന്ന (ADC) ഉപകരണങ്ങളിൽനിന്ന് ഡിജിറ്റൽ ഡേറ്റാ നേരിട്ട് സ്വീകരിച്ച് ക്രിയ ചെയ്യാനുള്ള ശേഷി. ഉത്പാദിത ഡേറ്റാ ഡിജിറ്റലിൽനിന്നു അനലോഗിലേക്കു സിഗ്നലുകൾ പരിണമിപ്പിക്കുന്ന (DAC) ഉപകരണങ്ങളുമായി നേരിട്ട് ബന്ധിപ്പിക്കപ്പെട്ട് അനലോഗായി വിവർത്തനം ചെയ്യാനുമുള്ള ക്ഷമത

center|thumb|500px|ലളിതമായ ഒരു ഡിജിറ്റൽ പ്രൊസസ്സിങ്ങ് സിസ്റ്റം

## ഇവയും കാണുക
*മൈക്രോപ്രൊസസ്സർ
*മൈക്രോകൺട്രോളർ
*ഫീൽഡ് പ്രോഗ്രാമബിൾ ഗേറ്റ് അറേ
*സെൽ പ്രൊസസ്സർ
*Ageia-യുടെ ഫിസിക്സ് പ്രൊസസ്സിങ്ങ് യൂണിറ്റ്

## പുറത്തേക്കുള്ള കണ്ണികൾ
*DSP പ്രൊസസ്സർ - Core-Based വയർലസ് സിസ്റ്റം രൂപകല്പന
*Microcontroller.com
*DSP വിദ്യാഭ്യാസവും ഗവേഷണവും - DSP-യിലും മറ്റു എംബെഡഡ് സിസ്റ്റം വിഷയങ്ങളിലും ഗവേഷണം നടത്തുന്ന സർ‌വ്വകലാശാലകളുടെ പട്ടിക 
*DSP Engineering Magazine 
*Introduction to DSP - Processor tutorial 
*Improv Systems Homepage
*Analog Devices Homepage 
*DSP Discussion Groups
*DSP Online Book
*DSPs and VLIW
*Pocket Guide to Processors for DSP - Berkeley Design Technology, INC
*DSP Online eBooks
*Texas Instruments Homepage
*CEVA, Inc. Homepage
*Semiconductor Homepage
*DSP-FPGA.com Magazine 

*
വിഭാഗം:മൈക്രോപ്രോസസറുകൾ
ആലിത്തെയ്യം

മാപ്പിളത്തെയ്യങ്ങളിൽ ഒന്നാണ്‌ **ആലി തെയ്യം**. ഉഗ്രമാന്ത്രികനായിരുന്ന ആലിയെ ഭഗവതി കൊന്നുവെന്നും, അതിനുശേഷം നാട്ടിൽ ദുർന്നിമിത്തങ്ങൾ കണ്ടുതുടങ്ങിയെന്നും,  അതേതുടർന്ന മാന്ത്രികനായ ആലിക്ക് കോലം കൽപ്പിച്ച് കെട്ടിയാടിച്ചുവെന്നുമാണ് വിശ്വസിച്ചു വരുന്നത്. കുമ്പളദേശക്കാർ ഈ തെയ്യത്തെ **ആലിഭൂതം** എന്നും കെട്ടിയാടുന്ന കാവിനെ അലിഭൂത സ്ഥാനമെന്നും വിളിക്കാറുണ്ട്. 
## ഐതിഹ്യം
കുമ്പള അരീക്കാടിയിലെ തിയ്യതറവാട്ടുകാരെ വിഷമിപ്പിച്ച മന്ത്രവാദിയായ ആലിയുടെ പ്രേതക്കോലമാണ് ഇത്.  നാടിനെ വിറപ്പിച്ച ദുർമന്ത്രവാദിയുടെ ശല്യം സഹിക്കാൻ വയ്യാതായി. തീയ്യത്തറവാട്ടിലെ സുന്ദരിയായ കന്യകയെ വലയിൽ വീഴ്ത്താൻ ആലി ശ്രമിച്ചതിനെ തുടർന്ന് തറവാട്ടു കാരണവർ കുലപരദേവതയായ പാടാർകുളങ്ങര ഭഗവതിയെ പ്രാർത്ഥിക്കുകയും പാടാർക്കുളങ്ങര ഭഗവതി ഈ ദൗത്യം പുതിയ ഭഗവതിയെ ഏല്പ്പിക്കുകയും ചെയ്തു. സുന്ദരിയായി വേഷം മാറിയ പുതിയ ഭഗവതി ആലിയെ പാറക്കുളത്തിൽ ഒന്നിച്ച് കുളിക്കാൻ ക്ഷണിച്ചു, നീരാട്ടിനിടയിൽ ആലിയുടെ അരയിൽ കെട്ടിയ ഉറുക്കും, തണ്ടും സുന്ദരി കൈക്കലാക്കുകയും തൽസ്വരൂപമെടുത്ത് ആലിയെ വകവരുത്തുകയും ചെയ്തു. ആരിക്കാടിയിലെ ഛത്രംപള്ളത്തു വെച്ച് നടന്ന ഈ സംഭവത്തിനു ശേഷം നാട്ടിൽ ദുർനിമിത്തങ്ങൾ ഏറി വരികയും തുടർന്ന് നടത്തിയ പ്രശ്ന വിധി പ്രകാരം ദൈവക്കരുവായ ആലിക്ക് കെട്ടിക്കോലം കല്പ്പിക്കുകയും ചെയ്തു. ആലിയെക്കൊന്നത് രക്തചാമുണ്ഡി ആണെന്നൊരു പാഠഭേദവുമുണ്ട്

## വേഷവിശേഷം
മുഖത്ത് കരിതേച്ച്, തലയിൽ സ്വർണ്ണ നിറമുള്ള നീളൻ തൊപ്പിയും കഴുത്തിൽ പൂമാലകളും ചുവന്ന സിൽക്ക് മുണ്ടും ധരിച്ച് കൈയ്യിൽ ചൂരൽ വടിയുമായിട്ടാണ്‌ ആലിത്തെയ്യത്തിന്റെ പുറപ്പാട്
## കെട്ടിയാടുന്ന സ്ഥലങ്ങൾ
കുമ്പളയിലെ ആരിക്കാടി പാടാർക്കുളങ്ങര ഭഗവതി സ്ഥാനത്ത് മീനമാസത്തിൽ നടക്കുന്ന തെയ്യാട്ടത്തിൽ ആലിത്തെയ്യം കെട്ടി ആടുന്നു. കാവിന്റെ ഇടതു ഭാഗത്ത് പ്രത്യേക സ്ഥാനത്തിരുന്നാണ്‌ ഭക്തരെ ആലിത്തെയ്യം അനുഗ്രഹിക്കുക. തുളു നാട്ടിലെ ചില തീയ്യത്തറവാട്ടുകളിലും ഈ തെയ്യം കെട്ടിയാടാറുണ്ട്. 
## അവലംബം
*തെയ്യത്തിലെ ജാതിവഴക്കം- ഡോ. സഞ്ജീവൻ അഴീക്കോട്- കറന്റ് ബുക്സ്,കോട്ടയം. ISBN-81-240-1758-1

വിഭാഗം:തെയ്യങ്ങൾ
ഖജുരാഹോ (പട്ടണം)

(*ഇതേപേരിലുള്ള [[യുനെസ്കോ]] [[ലോക പൈതൃക സ്ഥലങ്ങൾ]] കാണുവാൻ [[ഖജുരാഹോ ക്ഷേത്രസമുച്ചയങ്ങൾ]] എന്ന താൾ കാണുക* )

മദ്ധ്യപ്രദേശിലെ ചത്തർപുർ ജില്ലയിൽ ഝാൻസിക്ക് തെക്കുകിഴക്കായി സ്ഥിതി ചെയ്യുന്ന ഒരു  പട്ടണമാണ് **ഖജുരാഹോ**. ഇന്ത്യയുടെ തലസ്ഥാനമായ ഡെൽഹിയിൽ നിന്ന് 620 കിലോമീറ്റർ (385 മൈൽ) അകലെയാണ് ഖജുരാഹോ. ശില്പഭംഗിയുള്ള പുരാതനക്ഷേത്രങ്ങൾ നിറഞ്ഞ ഒരിടമാണിത്. പത്താം നൂറ്റാണ്ടോടെയാണ്‌ ഇവിടത്തെ ക്ഷേത്രങ്ങൾ നിർമ്മിച്ചിരിക്കുന്നത്. യുനെസ്കോ ലോക പൈതൃക സ്ഥലങ്ങളുടെ കൂട്ടത്തിൽ ഇവിടത്തെ ക്ഷേത്രസമുച്ചയത്തെ ഉൾപ്പെടുത്തിയിരിക്കുന്നു.  ഇന്ത്യയിലെ ഏറ്റവും പ്രശസ്തമായ വിനോദസഞ്ചാര കേന്ദ്രങ്ങളിൽ ഒന്നാണ് ഖജുരാഹോ. മദ്ധ്യകാലഘട്ടത്തിലെ ഒരു വലിയ കൂട്ടം ഹിന്ദു, ജൈന ക്ഷേത്രങ്ങൾ ഖജുരാഹോയിൽ നിലനിൽക്കുന്നു.

ആദ്യകാലത്ത് എൺപത്തഞ്ചോളം ക്ഷേത്രങ്ങൾ ഇവിടെ നിലനിന്നിരുന്നു. ഇന്ന് ഇവയിൽ ഇരുപതോളം ക്ഷേത്രങ്ങൾ മാത്രമാണ്‌ അവശേഷിക്കുന്നത്. ആദ്യകാലങ്ങളിൽ ഇവിടെ ഈന്തപ്പനകൾ (ഖജൂർ) ധാരാളം ഉണ്ടായിരുന്നതിനാലാണ്‌ ഖജുരാഹോ എന്ന പേര്‌ വന്നത്.

ചെറിയ രജപുത്രരാജാക്കന്മാരാണ്‌ ഖജുരാഹോയിലെ ക്ഷേത്രങ്ങൾ നിർമ്മിച്ചിട്ടുള്ളത്. ശിവൻ, വിഷ്ണു തുടങ്ങിയ ഹിന്ദുദേവന്മാരുടേയും ജൈനതീർത്ഥങ്കരന്മാരുടേയും പ്രതിഷ്ഠകളാണ്‌ ഖജുരാഹോക്ഷേത്രങ്ങളിലുള്ളത്. ഈ ക്ഷേത്രങ്ങളിൽ ഏറ്റവും പ്രശസ്തമായത് കണ്ഡരിയ മഹാദേവക്ഷേത്രമാണ്‌.

## ഖജുരാഹുവിൽ സ്ഥിതിചെയ്യുന്ന പ്രധാന ക്ഷേത്രങ്ങൾ
# ലക്ഷ്മൺ ക്ഷേത്രം
# ചിത്രഗുപ്ത ക്ഷേത്രം
# വിശ്വനാഥ് ക്ഷേത്രം
# കന്ദരിയമഹാദേവക്ഷേത്രം
# ദുലാദേവ ക്ഷേത്രം
# ചതുർഭുജ ക്ഷേത്രം

## പുറത്തുനിന്നുള്ള കണ്ണികൾ
# ലക്ഷ്മൺ ക്ഷേത്രത്തിലെ ശില്പകലകൾ
# Vedio

## അവലംബം


വർഗ്ഗം:മദ്ധ്യപ്രദേശിലെ ചരിത്രസ്മാരകങ്ങൾ
വർഗ്ഗം:മധ്യപ്രദേശിലെ പട്ടണങ്ങൾ
വർഗ്ഗം:ഹിന്ദു പുണ്യനഗരങ്ങൾ
നവംബർ 21

ഗ്രിഗോറിയൻ കലണ്ടർ പ്രകാരം **നവംബർ 21** വർഷത്തിലെ 325-ാം ദിനമാണ്‌ (അധിവർഷത്തിൽ 326). വർഷത്തിൽ 40 ദിവസം ബാക്കി.

## ചരിത്രസംഭവങ്ങൾ

* 1789 - നോർത്ത് കാരലൈന അമേരിക്കൻ ഐക്യനാടുകളിൽ ചേർന്നു.
* 1877 - തോമസ് ആൽ‌വ എഡിസൺ സ്വനഗ്രാഹിയന്ത്രമായ ഫോണോഗ്രാഫ് കണ്ടെത്തിയതായി പ്രഖ്യാപിച്ചു.
* 1905 - ആൽബർട്ട് ഐൻസ്റ്റൈൻ ദ്രവ്യവും ഊർജവും തമ്മിലുള്ള ബന്ധത്തെക്കുറിച്ചു പ്രസ്താവിക്കുന്ന ലേഖനം പ്രസിദ്ധീകരിച്ചു. പ്രശസ്തമായ E=mc2 എന്ന സമവാക്യം ഇതിൽ നിന്നും ഉരുത്തിരിഞ്ഞതാണ്‌.
* 1916 - എച്ച്.എം.എച്ച്.എസ്. ബ്രിട്ടാനിക് ഏജിയൻ കടലിൽ മുങ്ങി.
* 1969 - ആദ്യത്തെ അർപ്പാനെറ്റ് ലിങ്ക് സ്ഥാപിതമായി.
* 1971 - ഗരീബ്‌പൂരിൽ നടന്ന യുദ്ധത്തിൽ ഇന്ത്യൻ സൈന്യം പാകിസ്താനെ തോൽപ്പിച്ചു.


## ജന്മദിനങ്ങൾ
* 1694 - പ്രശസ്ത ശാസ്ത്രജ്ഞൻ വോൾട്ടയർ
* 1939 - മുലായം സിങ്ങ് യാദവ് 

## ചരമദിനങ്ങൾ
* 1970 - സി.വി. രാമൻ
* 2011 - കവി ഏറ്റുമാനൂർ സോമദാസൻ

## മറ്റു പ്രത്യേകതകൾ

വർഗ്ഗം:നവംബർ 21
നവംബർ 22

ഗ്രിഗോറിയൻ കലണ്ടർ പ്രകാരം **നവംബർ 22** വർഷത്തിലെ 326-ാം ദിനമാണ്‌ (അധിവർഷത്തിൽ 327). വർഷത്തിൽ 39 ദിവസം ബാക്കി.

## ചരിത്രസംഭവങ്ങൾ

* 1922 - പര്യവേഷകൻ ഹോവാർഡ് കാർട്ടറുടെ നേതൃത്വത്തിലുള്ള സംഘം തുതൻ‌ഖാമന്റെ കല്ലറ തുറന്നു
* 1943 - ലെബനൺ ഫ്രാൻസിൽ നിന്നും സ്വതന്ത്രമായി
* 1963 - അമേരിക്കൻ പ്രസിഡന്റ് ജോൺ എഫ്. കെന്നഡി വധിക്കപ്പെട്ടു
* 1975 - ഫ്രാൻസിസ്കോ ഫ്രാങ്കോയുടെ മരണത്തെ തുടർന്ന് യുവാൻ കാർലോസ് സ്പെയിനിലെ രാജാവായി
* 1977 - ബ്രിട്ടീഷ് എയർവേയ്സ് ലണ്ടനും ന്യൂയോർക്കിനുമിടയിൽ കോൺകോർഡ് ശബ്ദാതിവേഗ സർ‌‌വീസ് ആരംഭിച്ചു
* 1990 - മാർഗരറ്റ് താച്ചർ ബ്രിട്ടനിലെ പ്രധാനമന്ത്രിസ്ഥാനം രാജിവെച്ചു.
* 2005 - ആൻ‌ജല മെർക്കൽ ആദ്യ ജർമ്മൻ വനിതാ ചാൻ‍സലറായി



## ചരമവാർഷികങ്ങൾ
* 1963 - ബ്രിട്ടീഷ് സാഹിത്യകാരൻ ആൽഡസ് ഹക്സ്‌ലിയുടെ ചരമദിനം

## മറ്റു പ്രത്യേകതകൾ

വർഗ്ഗം:നവംബർ 22
ആനച്ചുവടി

നിലം പറ്റി വളരുന്ന ഒരു ഔഷധസസ്യമാണ് **ആനച്ചുവടി**. ഈ സസ്യം **ആനയടിയൻ** **ആനച്ചുണ്ട** എന്നീ പേരുകളിലും അറിയപ്പെടുന്നു. (ഇംഗ്ലീഷ്: **prickly leaved elephants foot**). ഇതിന്റെ ശാസ്ത്രീയ നാമം *എലെഫെൻറോപ്സ് സ്കാബർ* എന്നാണ്. ബൊറാജിനേസി സസ്യകുടുംബത്തിലുള്ള ഒനോസ്മ ക്രാറ്റിയേറ്റം എന്ന സസ്യത്തേയും ചിലർ ഗോജിഹ്വാ ആയി കരുതുന്നുണ്ട്. തണലുകളിൽ വളരുന്ന ഈ ചെടി പല അസുഖങ്ങൾക്കും ഒറ്റമൂലിയാണ്. ആഫ്രിക്ക, കിഴക്കൻ ഏഷ്യ, ഇന്ത്യൻ ഉപഭൂഖണ്ഡം, തെക്കുകിഴക്കൻ ഏഷ്യ, ആസ്ട്രേലിയ എന്നിവിടങ്ങളിൽ ഈ സസ്യം കാണുന്നു.

## പേരിനു പിന്നിൽ
thumb|left|185px| ആനച്ചുവടിയുടെ പൂവ്
ആനയുടെ പാദം പോലെ ഭൂമിയിൽ പതിഞ്ഞു കിടക്കുന്നതിനാൽ ആനച്ചുവടി (ആനയടിയൻ) എന്ന പേർ ലഭിച്ചു. ഇതേ കാരണത്താൽ തന്നെയാണ് ശാസ്ത്രീയനാമമായ ലത്തീൻ പദവും ഉരുത്തിരിഞ്ഞത്. സംസ്കൃതത്തിൽ ഗോജിഹ്വാ (പശുവിന്റെ നാക്ക് പോലിരിക്കുന്നതിനാൽ), ഗോഭി, ഖരപർണ്ണിനി എന്നും ഹിന്ദിയിൽ ഗോഭി എന്നുമാണ് പേര്. തെലുങ്കിൽ ഹസ്തിശാഖ എന്നും തമിഴിൽ യാനനശ്ശുവടി എന്നുമാണ്.

## വിവരണം
നിലം പറ്റി കാണുന്ന ഇലകൾ  നീണ്ട അണ്ഡാകൃതിയിൽ ഉള്ളവയാണ്. നിലത്തുള്ള ഇലകളുടെ മദ്ധ്യത്തിൽ നിന്ന് വരുന്ന തണ്ടിൽ കാണുന്ന ഇലകൾ ചെറുതും പത്രവൃന്തം ഇല്ലാത്തവയുമാണ്. പർപ്പിൾ നിറത്തിലുള്ള പൂക്കൾ തണ്ടിന്റെ അറ്റത്തുള്ള പൂങ്കുലകളിൽ വിരിയുന്നു.

## രസാദി ഗുണങ്ങൾ
* രസം :മധുരം, തിക്തം
* ഗുണം :ലഘു, സ്നിഗ്ധം
* വീര്യം :ശീതം
* വിപാകം :മധുരം

## ഔഷധയോഗ്യ ഭാഗം
സമൂലം
## ഉപയോഗങ്ങൾ
*ദഹനവ്യവസ്ഥയെ ശക്തമാക്കുന്ന ഇവ ഭക്ഷ്യയോഗ്യമാണ്- ഇലയുടെ ജ്യൂസ് കഴിക്കാം, ചോറ് വേവിക്കുമ്പോൾ ചേർക്കാം, അടയുണ്ടാക്കാം.
*ഹൃദയം, തലച്ചോറ് എന്നിവയുടെ പ്രവർത്തനങ്ങളെ മെച്ചപ്പെടുത്തുന്നു.
*ഇതിലടങ്ങിയ എലിഫന്റോപ്പിൻ എന്ന ഘടകം മുഴകളെ അലിയിക്കുന്നു.
*മന്ത് രോഗം, പ്രമേഹം, പാമ്പുവിഷം, പനി, മൂത്രക്കടച്ചിൽ, വയറിളക്കം, ഗൊണേറിയ, ശ്വാസകോശ രോഗങ്ങൾ തുടങ്ങിയവയ്ക്ക് ഔഷധമാണ്.മൂലദ്വാര സംബന്ധമായ രോഗങ്ങൾക്ക് ഉത്തമം..

## അവലംബം


## പുറത്തേക്കുള്ള കണ്ണികൾ
* Elephantopus scaber

വിഭാഗം:ഔഷധസസ്യങ്ങൾ

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ആസ്റ്റ്രേസീ
വർഗ്ഗം:ഓസ്ട്രേലിയയിലെ സസ്യങ്ങൾ
വർഗ്ഗം:ഏഷ്യയിലെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ആടലോടകം

thumb|250px
ഇന്ത്യയിൽ മിക്കയിടത്തും വളരുന്ന ഒരു കുറ്റിച്ചെടി ആണ് **ആടലോടകം.** (Adalodakam)  (അക്കാന്തേസീ) കുടുംബത്തിൽ പെട്ട ആടലോടകം രണ്ടു തരമുണ്ട്. ആയുർ‌വേദത്തിൽ ഒരു ഔഷധസസ്യമായി ഉപയോഗിക്കപ്പെടുന്നു.

### [[ചെറിയ ആടലോടകം]] അല്ലെങ്കിൽ ചിറ്റാടലോടകം
ശാസ്ത്രീയ നാമം: *Justicia beddomei (C.B.Clarke) Bennet*. ഇതിന് ഇലയിൽ 8 ജോടി ഞരമ്പുകൾ വരെ കാണും. കഫക്കെട്ടിന് ഇതിൻ്റെ ഇല ഒരു ഗ്ലാസ്സ് വെള്ളത്തിൽ 3 , 4 ചെറിയ ജീരകം ചേർത്ത് തിളപ്പിച്ച് അരഗ്ലാസ്സാക്കി ദിവസത്തിൽ മൂന്നോ നാലോ തവണ കഴിക്കുന്നത് അതീവ ഫലപ്രദമാണെന്ന് കണ്ടിട്ടുണ്ട്. 

### വലിയ ആടലോടകം
ശാസ്ത്രീയ നാമം: * Adhatoda vasica [[Christian Gottfried Daniel Nees von Esenbeck|Nees]]* (ആഡത്തോഡ വസിക്ക) ആണ്. ഇതിന് 14ലേറെ ജോടി ഞരമ്പുകൾ വരെ ഉണ്ടാകും.

Adhatoda Zeylanica Medik എന്നതിനേയും ആടലോടകമായി പറയുന്നു. പച്ചില വളമായി ഉപയോഗിക്കുന്നു. മഞ്ഞ ചായം ഉണ്ടാക്കുന്നതിനു് ഇല ഉപയോഗിക്കുന്നുണ്ടു്. ചില ആൽക്കലോയ‌്ഡുകളുടെ സാന്നിദ്ധ്യം ഉള്ളതുകൊണ്ട് ഫംഗസ്സും കീടങ്ങളും ആക്രമിക്കാത്തതു കൊണ്ടു പഴങ്ങൾ പൊതിഞ്ഞു സൂക്ഷിക്കാൻ ഉപയോഗിക്കുന്നു. ഇതിന്റെ ഇലകൾക്ക് സുഖകരമല്ലാത്ത മണമുള്ളതു കാരണം മൃഗങ്ങൾ തിന്നാറില്ല. ആയതിനാൽ വേലിച്ചെടിയായും വളർത്താൻ പറ്റിയതാണു്.

ബി.സി. മൂന്നാം നൂറ്റാണ്ടിലൊ നാലാം നൂറ്റാണ്ടിലൊ എഴുതിയ അമരകോശത്തിൽ ആടലോടകത്തിന്റെ എട്ടു പര്യായങ്ങളായ വൈദ്യമാതാവു്, സിംഹി, വാശിക, വൃഷം, ആരൂഷം, സിംഹാസ്യം, വാസക, വാജിദന്തകം എന്നിവ രേഖപ്പെടുത്തിയിരിക്കുന്നു.

## ഔഷധയോഗ്യമായ ഭാഗം
ഇല, വേര്, പൂവ്, കായ

## ഇനങ്ങൾ
കേരല കാർഷിക സർവ്വകലാശാല അജഗന്ധി, വാസിക എന്നിങ്ങനെ രണ്ട് ഇനങ്ങൾ പുറത്തിറക്കിയിട്ടുണ്ട്.

## ചിത്രശാല

ചിത്രം:ആടലോടകം-തൈ.JPG|ആടലോടകത്തിൻറെ തൈ
Image:Atalotakam.JPG|ആടലോടകം
Image:ആടലോടകം1.JPG
Image:ആടലോടകം2.JPG
ചിത്രം:Adalotakam12.jpg|ആടലോടകത്തിന്റെ ഇല


## അവലംബം


*ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം81-7638-475-5 
*ഡോ. നാരായണൻ നായർ, മൃതസഞ്‌ജീവിനി.

വിഭാഗം:ഔഷധസസ്യങ്ങൾ

വർഗ്ഗം:അക്കാന്തേസീ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:കേരളത്തിലെ സസ്യജാലം
ആവിൽ

ആയുർ‌വേദത്തിൽ ഔഷധമായി ഉപയോഗിക്കപ്പെടുന്ന ഒരു ഇടത്തരം മരം. ഇംഗ്ലീഷിൽ Indian Elm എന്ന് അറിയപ്പെടുന്നു.. Ulmus rubra എന്നാണ്‌ ശാസ്ത്രീയ നാമം. 

## വിവരണം
ഇടത്തരം വലിപ്പമുള്ള ഇലപൊഴിയും വൃക്ഷമായ ആവിൽ ശാഖകൾ പടരുന്നതും സാധാരണയായി 12 മുതൽ 19 മീറ്റർ (39–62 അടി) വരെ വളരുന്നതുമാണ്. ചില വൃക്ഷങ്ങൾ 30 മീറ്ററിൽ കൂടുതൽ (98 അടി) ഉയരത്തിലും വളരുന്നു. ഇതിന്റെ കാതൽ ചുവപ്പ് കലർന്ന തവിട്ടുനിറമാണ്.

## പേരിനു പിന്നിൽ
[thumb|left|200px|ആവിൽ മരത്തിന്റെ [മരപ്പട്ട|പട്ട]]
ആവൽ എന്നും വിളിക്കുന്നു. സംസ്കൃതത്തിൽ ചിരിബില്വഃ, കരഞ്ജഃ എന്നും, തമിഴിൽ അയ എന്നുമാണ്‌ പേര്‌.
## രസാദി ഗുണങ്ങൾ
രസം			:തിക്തം, കഷായം

ഗുണം		:ലഘു, രൂക്ഷം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
മരപ്പട്ട, ഇല

## വിതരണം
[thumb|left|200px|ആവിൽ മരത്തിന്റെ [ഇല]]
ഇലകൊഴിയും വനമേഖലകളിലാണ്‌ സാധാരണയായി കണ്ടു വരുന്നത്
## ചിത്രശാല

File:Holoptelia integrifolia 11.jpg|ആവിൽ, തൃശ്ശൂരിൽ


## അവലംബം
*ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം 81-7638-475-5 


വർഗ്ഗം:ഔഷധസസ്യങ്ങൾ
വർഗ്ഗം:വൃക്ഷങ്ങൾ
ഇലവ്

ഇന്ത്യയിലുടനീളം കാണുന്ന, 40 മീറ്ററിലധികം ഉയരം വയ്ക്കുന്ന ഒരു വന്മരമാണ് **ഇലവ്**.  - (ഇംഗ്ലീഷ്: Red cotton tree) ആയുർ‌വേദത്തിലെ പ്രസിദ്ധ ഔഷധമായ മോചരസത്തിലെ ചേരുവയാണ്‌ ഇത്. **പൂള, മുള്ളിലവ്**, **മുള്ളിലം**  എന്നെല്ലാം അറിയപ്പെടുന്നു.

## പേരിനു പിന്നിൽ
സംസ്കൃതത്തിൽ ശാൽമലി, പിശ്ചില, രക്തപുഷ്പക എന്നാണ്‌ പേര്‌. മോച എന്നും വിളിക്കാറുണ്ട്.

## ചരിത്രം
ചരകൻ തന്റെ ഗ്രന്ഥത്തിൽ ഇലവ് മരത്തിന്റെ കറയേയും അതിന്റെ ഔഷധഗുണത്തേയും പറ്റി വിവരിച്ചിട്ടുണ്ട്.
## രസാദി ഗുണങ്ങൾ
രസം			:മധുരം, കഷായം

ഗുണം		:ഗുരു, സ്നിഗ്ധം, പിശ്ചിലം

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
വേര്, പുഷ്പം, കുരുന്നു ഫലം, കറ

## ചിത്രശാല

File:Flower_of_Bombax_ceiba.jpg| ഇലവ് മരത്തിൻറെ പൂവ്.
Image:Large-billed Crow (Corvus macrorhynchos) feeding on Semal (Bombax ceiba) at Bharatpur I IMG 5780.jpg|
Image:Bombax-ceiba-Hong-Kong-10.JPG| Young Tree flowering in Shing Mun River, Shatin, Hong Kong.
Image:CottonTreeSeedSprouse.jpg| Bombax-ceiba seedling growing in a seed pod in Hong Kong.
Image:Bombax-ceiba-Hong-Kong-9.JPG| Not all Bombax-ceiba flowers are red. This is a orange flowered variety. 
Image:Bombax-ceiba-Hong-Kong-5.JPG|Up close of a Bombax-ceiba flower, showing nectar inside the flower.
Image:Semal (Bombax ceiba)- Young tree in Kolkata W IMG 9737.jpg| Young tree in  Kolkata, West Bengal, India.
Image:Semal (Bombax ceiba) trunk of an old tree in Kolkata W IMG 4122.jpg|trunk of an old tree in  Kolkata, West Bengal, India.
Image:Semal (Bombax ceiba)- fallen flower at ground in Kolkata W IMG 4121.jpg|fallen flower at ground in Kolkata, West Bengal, India.


## അവലംബം

* ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം81-7638-475-5
*  
*  Germplasm Resources Information Network - (GRIN) [Online Database]. http://www.ars-grin.gov/cgi-bin/npgs/html/taxon.pl?105274

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം